Air Serbia u 2016. prevezla 3% više putnika – PRIVREDNI PORTAL\nEr Srbija je zabilježila treću godinu rasta poslovanja u 2016. što je pokrenuto uvođenjem novih ruta, uključujući Njujork, kao i uvođenjem u flotu nove širokotrupne letjelice, saopštila je ova avio-kompanija.\nEr Srbija je prevezla 2,62 miliona putnika tokom godine, za 3% više u odnosu na 2015, dajući tako snažan doprinos rastu trgovine i turizma u Srbiji. Tokom 2016. Er Srbija je sprovela 33.171 redovni i čarter let, uključujući 1.213 letova tokom ljetnjih mjeseci u okviru Avioleta, njenog čarter brenda. Kargo organizaciona cjelina Er Srbije zabilježila je značajan dvocifreni rast u ovom periodu, sa 4.913 tona tereta i pošte prevezenih u 2016, što predstavlja godišnje povećanje od 31%.\nKapacitet mreže, koji se mjeri proizvodom raspoloživog broja sjedišta i ukupno pređenih kilometara (Available Seat Kilometres – ASK), porastao je 11% u poređenju sa prethodnom godinom, sa 3,65 milijardi na 4,06 milijarde. Prosječna iskorišćenost kapaciteta za prevoz putnika, što je mjerilo iskorišćenosti sjedišta, u Er Srbiji je porasla na 72,4 procentnih poena u 2016. u poređenju sa 70,7 iz prethodne godine.\nTags: Air Serbia, Air Serbia - Etihad, avio kompanije u regionu\nPosle 18 godina obnavlja se avio linija od Beograda do Prištine\nKanađani u Srbiji otvaraju rudnik zlata i bakra: nalazište vrijedno 7 milijardi... Skoro dvije hiljade osoba u nezakonitom radu


Predsjednik Svjetske banke nezakonito povećao platu svojoj djevoci\nDirektori Svjetske Banke su obećali izuzetno brzu reakciju na zahtjeve da se s položaja smijeni predsjednik banke, Paul Wolfowitz. Zahtjevi, propraćeni ljutitim prosvjedima ne samo kolega u instituciji, već i javnosti, izazvani su otkrićem da je gospodin Wolfowitz nezakonito povećao plaću bivšoj uposlenici Banke, koja je njegova djevojka.\nKritičari kažu da je licemjerno da se Wolfowitz, čiji je posao da hoda po svijetu i daje kredite pod uvjetima da se eliminira korupcija i slično dok je i sam umješan u značajno povećanje plate sa 132 hiljade dolara na 193. hiljade godišnje bez oporezivanja.\nPaul Wolfowitz se ispričao za ovo jučer, rekavši novinarima da je načinio grešku. On je pokušao javno da se ispriča i kolegama, ali nije uspio, jer su ga propratili uzvicima negodovanja, tražeći njegovu smjenu. Kolege kažu da Wolfowitz mora biti pod hitno smjenjen jer je kompromitirao integritet i efikasnost organizacije.


Dani bunjevačke kulture u Novom Sadu | Skupština Grada Novog Sada\n– Svi mi Novosađani imamo jednu obavezu, a to je da čuvamo riznicu raznolikosti, koja karakteriše ovaj grad. Dužijanca, kao žetvena svečanost Bunjevaca, jeste manifestacija koja je uistinu nastala iz onog što je narod činio i kao takva se održala sto godina. Naglašavam to jer se takvi običaji moraju čuvati, takvi običaji moraju da karakterišu određene prostore, određene narode i određene etničke grupe – poručio je predsednik Skupštine Grada Novog Sada.\nOn je istakao da će Novi Sad uvek kada mu se pruži prilika, negovati ovake događaje.\n– Zbog toga da bi suživot na ovim prostorima bio ono što je uistinu svugde u svetu, a to je istinsko bogatsvo. A kako prepoznati suživot, nego preko običaja raznih naroda i etničkih grupa – zaključio je predsednik novosadske Skupštine Zdravko Jelušić.\nTokom večerašnjeg programa nastupile su pevačka grupa KUD-a “Bunjevka”, kao i njihova dramska sekcija, a predsedniku Skupštine grada je, u ime zahvalnosti gradonačelniku i Gradu Novom Sadu, uručena slika u tehnici slame, koju mu je uručila predsednica Nacionalnog saveta bunjevačke nacionalne manjine dr Suzana Kujundžić Ostojić.\nPored predsednika Skupštine, prisutnima su se obratili zamenik pokrajinskog sekretar za kulturu, javno informisanje i odnose sa verskim zajednicama dr Nebojša Kuzmanović, predsednica “Bunjevačkog kulturnog centra – Novi Sad” Svetlana Babić, kao i dr Suzana Kujundžić Ostojić. Večerašnjem programu prisustvovali su još i pomoćnik gradonačelnika Aleksandar Petrović, kao i član Gradskog veća za obrazovanje mr Vladimir Jelić.\nU okviru Dana bunjevačke kulture u Novom Sada u Kulturnom centru otvorene su i izložbe “Kruna od slame kao simbol Dužijance” i “Vridne ruke – od žita do kruva”.


Vreme je za formiranje rusko-francuske protivterorističke grupe - 31.05.2017, Sputnik Srbija\nVreme je za formiranje rusko-francuske protivterorističke grupe\nPravo je vreme za uspostavljanje rusko-francuske radne grupe za borbu protiv terorizma i obe strane trenutno rade na svom sastavu i propisima, izjavila je... 31.05.2017, Sputnik Srbija\nrusija, vesti, svet, francuska, vladimir putin, valentina matvijenko, emanuel makron\n© Sputnik / Michael KlimentyevValentina Matvijenko\nPravo je vreme za uspostavljanje rusko-francuske radne grupe za borbu protiv terorizma i obe strane trenutno rade na svom sastavu i propisima, izjavila je predsednica gornjeg doma ruskog parlamenta Valentina Matvijenko.\nTokom susreta ruskog predsednika Vladimira Putina i njegovog francuskog kolege Emanuela Makrona izražena je namera da se formira radna grupa za borbu protiv terorizma.\n„Ovo je veoma pozitivan signal, dolazi vreme za razumevanje potrebe za zajedničkim naporima u borbi protiv terorizma. Predsednici Rusije i Francuske doneli su ovu odluku blagovremeno“, rekla je novinarima Matvijenkova.\nOna je dodala da strane sada rade na pitanju sastava ove radne grupe i njenih radnih propisa u praksi.\nMatvijenkova je dodala da će formiranje radne grupe za borbu protiv terorizma omogućiti zakonodavcima da koordiniraju svoje napore ne samo na međunarodnim platformama, već i da utvrde ulogu i mesto ruskih i francuskih parlamentaraca u ovom procesu, posebno imajući u vidu veoma konstruktivnu saradnju između parlamenata dveju zemalja.


Moskva tvrdi da nisu pronađene otrovne supstance kod Navaljnog pre njegovog transfera u Nemačku (na fotografiji Navalni na nosilima tokom izmeštanja u Nemačku)\nNemačka kancelarka Angela Merkel je izjavila da je njena Vlada obavestila partnere u EU i NATO-u da bi doneli odluku o "odgovarajućoj, zajedničkoj reakciji."\nZapadne vlade razmatraju koordinisanu akciju protiv Rusije nakon što su nemačke vlasti saopštile da je utvrđeno da je kritičar Kremlja Aleksej Navaljni otrovan vojnim agensom novičok.\nKremlj je pozvao Nemačku na punu razmenu informacija dok je rusko Ministarstvo inostranih poslova istakalo da tvrdnje o trovanju novičokom nisu potkrepljene dokazima.\nMerkel: Svet očekuje odgovore od Rusije\n"Sigurno je da je Aleksej Navaljni žrtva zločina. Cilj je bio da ga ućutkaju što najoštrije osuđujem u ime nemačke vlade", kazala je Merkelova, nazivajući to Merkel "pokušaj ubistva trovanjem.\nOna je poručila da svet očekuje odgovore.\n"Očekujemo da se ruska vlada izjasni o ovome. Pojavila su se vrlo ozbiljan pitanja na koja može i mora da odgovori samo ruska vlada", kazala je Merkelova.\nPrethodno je nemačka Vlada saopštila da testovi koje je obavila laboratorija nemačke vojske pružaju "nedvosmislen dokaz" da je ruski opozicionar žrtva trovanja "nervnim agensom tipa novičok", za kojeg se sumnja da je korišten i u drugim pokušajima ućutkivanja protivnika Kremlja.\nZaharova: Političke deklaracije bez dokaza\nRusija je izrazila spmnost da "u potpunosti sarađuje" sa Nemačkom o zdravstvenom stanju ruskog opozicionara Alekseja Navaljnog, izjavio je portparol Kremlja Dmitrij Peskov.\n"Spremni smo i zainteresovani da u potpunosti razmenjujemo informacije sa Nemačkom", rekao je Peskov, prenosi agencija RIA Novosti.\nOn je ponovio tvrdnju da nisu pronađene otrovne supstance kod Navaljnog pre njegovog transfera u Nemačku 22. avgusta.\nPortparolka Zaharova (na fotografiji) izjavila je kako ruska strana nije dobila nijedan delić materijala o ovom pitanju\nIstovremeno, portparolka Ministarstva inostranih poslova Marija Zaharova je izjavila da su se do sada iz Nemačke čule samo političke deklaracije, ali ne i mišljenja doktora.\n"Do ovog trenutka, ruska strana nije dobila nijedan delić materijala o ovom pitanju – nikakav odgovor na pitanja koja su poslata tužilaštvu, ni na pisma koja su poslali ruski doktori, niti povodom saopštenja nemačke strane od srede. Ništa. Osim političkih deklaracija, nema ničega. Nema na šta da se odgovori, niti o čemu da se razgovara," kazala je Zaharova.\nU međuvremenu, ruska ambasada u Nemačkoj je saopštila da do sada "nisu pružene činjenice od suštinskog značaja", pozivajući sve strane da se uzdrže od "politizacije ovog incidenta."\nRusija je prethodno odbila da sprovode krivičnu istragu navoda da je Navaljni otrovan, ističući da nema čvrstih dokaza za to.\nRuski doktori u Omsku prošle sedmice su rekli da nisu pronašli dokaze da je Navaljni otrovan. Oni su dopunili izveštaj u sredu ocenom od ranije da je Navaljni imao metaboličke probleme i pankreatitis.\nDa li je doveden u pitanje Severni tok 2?\nŠef komiteta Parlamenta Nemačke za spoljnu politiku Norbert Retgen je pozvao Evropu da zauzme jasan, čvrst i jedinstveni stav o ovom pitanju.\n"Sada smo se ponovo brutalno suočili sa nehumanom stvarnošću Putinovog režima," kazao je Retgen za nemačku javnu televiziju ARD.\nMerkel je prošle sedmice odbacila ideju da bi trebalo povezati slučaj Navaljni sa projektom Severni tok 2, kome se protive SAD (na fotografiji gradnja Severnog toka 2)\nNa pitanje o sudbini gasovoda Severni tok 2, koji ispod Baltičkog mora, treba da dopremi ovaj energent iz Rusije do Nemačke, Retgen je kazao, da mora postojati evropski odgovor.\n"Moramo slediti čvrstu politiku, moramo reagovati sa jedinim jezikom koji Putin razume – a to je prodaja gasa," kazao je jedan od najbližih saradnika Angele Merkel.\nOna je prošle sedmice odbacila ideju da bi trebalo povezati slučaj Navaljni sa projektom Severni tok 2, kome se protive SAD.\nBorelj: Pokušaj atentata\nKomesar EU za spoljnu politiku Žozep Borelj (Josep Borrell), opisao je trovanje kao "pokušaj atentata", dodajući da je upotreba bilo kog hemijskog oružja "u suprotnosti sa međunarodnim pravom."\nFrancuska, Italija, Kanada, Velika Britanija i druge zemlje takođe su pozvale na istragu, zapretivši zajedničkom reakcijom.\nSAD: Beščasno trovanje\nAmerički Savet za nacionalnu bezbednost nazvao je trovanje "potpuno bešćasnim" te da će zajedno sa saveznicima raditi na tome "da se odgovorni u Rusiji suoče sa posledicama, gde god da dokazi vode, i ograničiti fondove za njihove zloćudne aktivnosti." Kongres je pozvao adminsitraciju predsednika Donalda Trampa da uvede sankcije Rusiji koje je ovo telo propisalo.\n"Predsednik SAD mora da koordinira snažan međunarodni odgovor sa našim partnerima i saveznicima na ovu poslednju agresiju," istakao je demokratski senator aid Bob Menendez, član Komiteta za spoljne poslove.\nDžordž Kent, zamenik pomoćnika državnog sekretara Sjedinjenih Američkih Država:\n"Ovo nije dobro ne samo za jednog od vodećih ruskih opozicionara lično, za prirodu odnosa ruske vlade sa tamošnjim društvom nego je takođe i signal koji se šalje svetu," kazao je Kent.\nNATO je saopštio da ovi nalazi pokazuju da Rusija mora da sprovede "punu i transparentnu istragu."\n"Apsolutno osuđujem upotrebu vojnog nervnog otrova," naveo je na Tviteru generalni sekretar Severnoatlantske alijanse Jens Stoltenberg.\n"Konsultovaćemo se sa Nemačkom i svim saveznicima u NATO-u o posledicama," dodao je Stoltenberg.\nGaleoti: Novičok dostupan samo najmoćnima\nNovičok je dostupan samo "najbogatijima i najmoćnijima," napisao je na svom blogu Mark Galeoti (Galeotti) iz Kraljevskog instituta u Londonu (Royal United Services Institute).\n"Niti jedan lokalni oficir FSB (ruske Sluzbe bezbednosti) ili gradonačelnik veroovatno nema pristup takvom nervnom gasu. Umesto toga, neko bi verovatno morao da ima pristup modernim naslednicima starog sojvetskog 'Kamera' laboratorije za otrove," smatra Galeoti, dodajući da SVR (ruska obaveštajna služba za delovanje u inostranstvu) ili FSB verovatno imaju pristup novičoku.\nNavaljni i dalje u indukovanoj komi\nAlekseju Navaljnom, ruskom opozicionaru, pozlilo je tokom leta iz Sibira za Moskvu 20. avgusta. Avion kojim je putovao prisilno je sleteo u sibirski grad Omsk, gde je Navaljni proveo dva dana na intenzivnoj nezi pre evakuacije u Nemačku.\nNavaljni se i dalje nalazi na intenzivnoj nezi u indukovanoj komi u bolnici u Berlinu.\nOn je poslednji u nizu kritičara Kremlja koji se razboleo zbog toksične materije. Aktivista Pjotr Verzilov odveden je u septembru 2018. godine u Nemačku iz Moskve kako bi se lečio nakon trovanja.\nNjegovo trovanje desilo se samo par meseci nakon što su bivši ruski agent Sergej Skripalj i njegova ćerka Julija pronađeni u nesvesnom stanju u engleskom gradu Salisburiju. Istraga sprovedena u Velikoj Britaniji utvrdila je da su Skripali otrovani novičok gasom.


Crvena zvezda Arhive - Stranica 162 od 196 - Admiral Bet SPORT\nSaopštenje "Delija": Želimo da ohrabrimo naše igrače pred meč decenije\nAuthor Marko ĐinđićPosted on 18. avgusta 2018. 13:30 18. avgusta 2018. 13:21\nFudbaleri Crvene zvezde odigraće u četvrtak od 21:00 prvi meč plej-ofa kvalifikacija za Ligu šampiona protiv Salcburga na svom terenu, ali bez prisustva publike. Ali ipak, "Delije" će biti...\nCrvena zvezda Domaći fudbal Francuska Fudbal istaknuto Međunarodni fudbal Transferi\nKakav posao Zvezde: Radonjićev transfer težak 14 miliona evra!\nAuthor Marko ĐinđićPosted on 18. avgusta 2018. 11:30 18. avgusta 2018. 11:11\nNemanja Radonjić sve je bliži prelasku u Olimpik Marsej, a uprava Crvene zvezde uspela je da poveća ukupnu cenu transfera! Francuzi su ponudili 10 miliona evra za sjajnog krilnog...\nZvezda, Partizan i Srbija idu ka vrhu!\nAuthor Nikola BulatovićPosted on 18. avgusta 2018. 11:15 18. avgusta 2018. 11:09\nCrno-beli su nakon dve pobede nad danskim Nordsjelanom stigli do 73. pozicije, dok su crveno-beli nakon plasmana u plej-of za Ligu šampiona stigli do 98. mesta. Partizan sa 18.000...\n"Radonjić? Pratimo ga, ništa više od toga"\nAuthor Nikola BulatovićPosted on 17. avgusta 2018. 22:46 17. avgusta 2018. 22:39\nDečko o kome se priča – Nemanja Radonjić. Posle brojnih najava i špekulacija oglasio se i trener Olimpika iz Marseja i bio je kratak: Pratimo ga, ali ništa više...\nNe zna se hoće li UEFA pustiti navijače, ali se zna ko će prenositi meč sa Salcburgom\nAuthor Nikola BulatovićPosted on 17. avgusta 2018. 20:25 17. avgusta 2018. 20:34\nCrvena zvezda namerava da iskoristi pravo žalbe na prošlonedeljnu odluku Disciplinske komisije Evropske fudbalske federacije da u sledeće dve utakmice zatvori tribine stadiona “Rajko Mitić”, o čemu je obavestila...\nZvezda po uzoru na Partizan: Donirajte krv i dobijate kartu\nAuthor Stefan CvetkovićPosted on 17. avgusta 2018. 15:27 17. avgusta 2018. 15:31\nZvezda će u nedelju i ponedeljak 19. i 20. avgusta u prostorijama Medija centra na stadionu "Rajko Mitić" održati svoju tradicionalnu akciju dobrovoljnog davanja krvi. Ovo je 14. put...\nZvanično – Partizan kao Zvezda\nAuthor Milovan LonginovPosted on 17. avgusta 2018. 13:01\nStigla je potvrda iz Zajednice Superlige Srbije, ni fudbaleri Partizana neće igrati ovog vikenda. Crvena zvezda je nakon iscrpljujuće pobede u Trnavi posle produžetaka nad Spartakom, a pred duel...\nNišta od premijerligaškog pojačanja, Zvezda se okreće najvećoj želji!\nAuthor Milovan LonginovPosted on 17. avgusta 2018. 11:08\nFudbalski klub Crvena zvezda i dalje je u potrazi za napadačem. Tomar Hemed je odbio ponudu Crvene zvezde, a kako je otkriveno, supruga izraelskog reprezentativca nije želela da živi...\nCrvena zvezda Domaći fudbal Fudbal istaknuto Partizan\nSrbija i dalje prva! Kada bismo mogli da imamo dva predstavnika u Ligi šampiona?!\nAuthor Milovan LonginovPosted on 17. avgusta 2018. 09:36\nPobede Partizana i Crvene zvezde donele su dodatne bodove za našu zemlju u UEFA takmičenjima, kada bismo smao i u naredne dve godine, ponovili rezultate iz prethodne dve sezone....\nCrvena zvezda Domaći fudbal Fudbal Italija Međunarodni fudbal Transferi\nItalijanski velikani dolaze po Zvezdinog omladinca!\nAuthor Marko ĐinđićPosted on 16. avgusta 2018. 19:05 16. avgusta 2018. 18:59\nItalijanski fudbalski klubovi Inter i Sampdorija, već duže vreme prate Zvezdinog omladinca Bogdana Jočića. 17-godišnji vezista, odigrao je sjajnu sezonu za kadetsku selekciju crveno-belih, a sada je potpisao trogodišnji...


KG: Rupa na auto-putu biće sanirana do kraja maja\nDruštvo Autor:Aleksandra Petrović11. mar. 202116:23 > 16:24\nRupa na novoizgrađenoj brzoj saobraćajnici između Kragujevca i Batočine, koja se usled klizišta pojavila početkom ove godine, biće sanirana do kraja maja, kažu u Preduzeću za puteve Kragujevac, koje je angažovano na popravci puta.\nRadove na sanaciji klizišta koje se pojavilo na deonici brze saobraćajnice kod Nikšićkog brda u blizini Kragujevca, po nalogu JP „Putevi Srbije“ izvodi kragujevačko Preduzeće za puteve(PZP).\nU tom preduzeću su naveli da popravku puta rade na osnovu projektne dokumentacije koju je dostavio Institut za ispitivanje materijala iz Beograda.\n„U toku je bušenje prvog reda šipova kojih će biti ukupno 28 i taj posao bi trebalo da bude završen do ponedeljka. Po ulasku u telo klizišta, započećemo izradu nasipa, potom sledi bušenje i postavljanje drugog reda sa 38 šipova“, rekao je Milan Slović iz PZP, a prenose kragujevački mediji.\nOn je najavio da bi, ukoliko vremenski uslovi dozvole, radovi na toj deonici trebalo da budu završeni do polovine maja.\nDa podsetimo, sredinom januara, desna traka ovog puta se obrušila, a od tada se saobraćaj dvosmerno obavlja drugom trakom brze saobraćajnice.\nKlizište je svojevremeno obišao i vršilac dužnosti direktora Puteva Srbije Zoran Drobnjak, koji je najavio da će oštećeni put biti saniran, ali nijednog trenutka niko od zvaničnika nije odgovorio koliko će ta sanacija koštati i ko će snositi odgovornost za urušavanje novoizgrađene saobraćajnice.\nIzgradnja puta od Kragujevca do Batočine i povezivanje tog grada brzom saobraćajnicom sa Koridorom 10 počelo je 2004.godine, a put je zvanično otvoren krajem oktobra prošle godine.


RTCG - Radio Televizija Crne Gore - Nacionalni javni servis :: Ekonomija :: Država će zbog hotela u Baru biti uskraćena za deset miliona eura\n01. 12. 2021. 13:46 >> 13:47 1\nDržava će, po osnovu prodaje zemljišta za potrebe izgradnje hotela sa pet zvjezdica u Baru, renomiranog svjetskog brenda Radison, biti uskraćena za oko deset miliona eura, saopštio je član Predsjednštva Socijaldemokratske partije (SDP), Vladimir Božović.\nPodsjećamo, ministar ekonomskog razvoja, Jakov Milatović očekuje da će u Baru 2025. godine biti otvoren hotel sa pet zvjezdica i 322 smještajne jedinice.\nOn je rekao da se u utorak, na konferencji za novinare potpredsjednika Vlade Dritana Abazovića i ministara ekonomije i finansija, Jakova Milatovića i Milojka Spajića, moglo čuti da će Bar do 2025. godine dobiti hotel sa pet zvjezdica renomiranog svjetskog brenda Radison, koji će u njegovu izgradnju uložiti preko 57 miliona eura.\n„Međutm, nijeste mogli čuti da će po osnovu prodaje 322 aprtmanske jedinice investitor dobiti oko 145 miliona eura, odnosno da će njegova dobit po osnovu izgradnje hotela iznositi 88 miliona eura, pošto će u njegovu izgradnju, što se jedino moglo čuti, uložiti oko 57 miliona eura“, naveo je Božović u saopštenju.\n„I zamislite, investitor je prihvatio uslove Vladinih eksperata da bankarskom garancijom od 7,5 miliona eura garantuje da će izgraditi hotel čijom će izgradnjom ostvariti dobit od oko 88 miliona eura. Uslov koji zaista zavređuje svaku hvalu, uz to je još i ekspertski i nadasve domaćinski. Jedina mana mu je što se prostor ne može proizvoditi i što je prostora za ovakvu rasprodaju u Crnoj Gori ostalo veoma malo“, zaključio je Božović\n"Političari koji podržavaju proteste odgovorni za njihov sadržaj"\nDa konačno dobijemo legitimnog i nezavisnog VDT-a


О svečanom prijemu Ambasade povodom Dana Rusije\nNaslovna Press centar Saopštenja za javnostО svečanom prijemu Ambasade povodom Dana Rusije\n11 juna / 2019\n11. juna 2019. godine u Sarajevu Ambasada Rusije u BiH je održala svečani prijem povodom Dana Rusije.\nPrijemu su prisustvovali mnogobrojni zvaničnici – Predsjedavajući Predsjedništva BiH Milorad Dodik, premjer RS Radovan Višković, predstavnici Vijeća ministara BiH, ministri Vlade RS i Vlade FBiH, poslanici Parlamenta BiH, Narodne skupštine Republike Srpske i Parlamenta FBiH, šefovi stranih diplomatskih misija u Sarajevu, kao i brojni predstavnici političkog, vjerskog i privrednog života.\nU pozdravnom govoru Ambasador je podsjetio da praznik Dan Rusije simbolizira viševjekovni put Rusije, njena dostignuća i pobjede, prekretnice i sudbonosne etape, stalni pokret prema novim visinama. Rekao je da iako je Rusija pretrpila teška iskušenja, ali je pokazala da može prevladati poteškoće i ostvari velike političke, ekonomske i društvene uspjehe.\nIstakao je da je Rusija spremna na saradnju s cijelim svijetom, a to je pokazao i Međunarodni ekonomski forum u Peterburgu koji je okupio 19.000 poslovnih predstavnika iz 45 država svijeta.\nPetr Ivancov je istakao kako je saradnja Rusije i Bosne i Hercegovine od zajedničkog interesa, a da su narodi tih država vezani viševjekovnom zajedničkom historijom, kulturom i jezikom.\n“Rusija je zainteresirana za stabilnu, prosperitetnu i nezavisnu BiH i kao jedan od garanta Dejtonskog mirovnog sporazuma vidi svoj zadatak u promicanju strogog pridržavanja normi i principa Dejtona, u strogom skladu s garantovanom ravnopravnošću dva entiteta i tri konstitutivna naroda. Čvrsto se držimo ove pozicije, nemamo je namjeru mijenjati”, naglasio je Ivancov.\n"Sva pitanja od vitalnog interesa za BiH domaći akteri moraju rješavati samostalno putem dijaloga u skladu sa procedurama propisanim u Dejtonu. Nametanje spolja tih ili drugih međunarodnih recepata neće dovesti do pronalaska održivih kompromisa kako se već više puta pokazalo", rekao je Ivancov.\n"Zadovoljni smo činjenicom da mladi ljudi sve aktivnije uče ruski jezik i aktivno koriste raspoložive mogućnosti za dobijalje besplatnog obrazovanja na vodećim univerzitetima Rusije", rekao je Ivancom.\nAmbasador je naveo da su ove godine ruske obrazovne ustanove obezbijedile 63 državne stipenidije dok će devet profesora iz BiH boraviti ovog ljeta u Rusiji radi poboljšanja vještina u predavanju ruskog jezika.\n"Naš zajedeički cilj je snažna sigurna i jaka Rusija, otvorena za partnerstvo i saradnju sa cijelim svijetom, na osnovu jednakosti i uzajamnog poštovanja", zaključio je Ivancov.\nIzvor: SRNA, FENA


Krstajić: Potcenili su moje rezultate sa reprezentacijom - SPORTSKI ŽURNAL\nI Tumbaković ima isti problem - ako nekad presečemo onda nema potrebe da se ponovo vraćamo na stare stvari kaže Mladen\nMladen Krstajić je uvek rado viđen gost u Banjaluci, a i ove godine uveličao je „Dan fudbala Republike Srpske” na kojem je odlikovan priznanje ambasador fudbala.\nPričao je potom o karijeri, Partizanu, reprezentaciji Srbije, Radniku iz Bijeljine…\n– Kada se osvrnem iza sebe i pogledam igračku karijeru, ali i ovu funkcionersku posle toga, mogu da kažem da sam sve radio čistog obraza i da se ne suzdržavam već uvek o svemu mogu da govorim otvoreno i iskreno, gde sam grešio, a šta je bilo dobro – počeo je Mladen Krstajić svoje „banjalučko” izlaganje.\nNekadašnji selektor istakao je da mnogo negativne energije prati reprezentaciju Srbije, da se stvara loša slika, kao da se čeka i najmanji detalj za zlurade komentare i „bušenja”.\n– Rezultati koje sam postigao sa reprezentacijom su potcenjeni. Eto, sada se vidi da ni ta Liga nacija nije bila takmičenje da se tek tako igra. Šansu sam na terenu pružio mladim igračima, oni bi trebalo da budu duže zajedno u timu, da stvorimo okosnicu. Međutim, problem je što nema kontinuiteta u radu. Sad i moj naslednik LJubiša Tumbaković ima isti problema kao i ja, sudara se sa istim stvarima.\nUz jasan stav:\n– Ako nekad nešto presečemo onda nema potrebe da se ponovo vraćamo na stare stvari. To crpi i oduzima energiju. Ni sada mi se neke stvari ne sviđaju. Sergej Milinković-Savić, Uroš Spajić, Miloš Veljković, Marko Grujić… nemaju kontinuitet igara u državnom timu, a mora im se dati šansa. Kad će igrati ako neće sada, u ovim godinama i formi.\nOsvrnuo se Krstajić i na minule kvalifikacije za Evropsko prvenstvo 2020. godine u kojima je Srbija bila iza Ukrajine i Portugalije u grupi, pa će u martu igrati baraž mečeve protiv Norveške.\n– Bili smo upoznati sa kvalitetom protivnika u kvalifikacijama, da je Portugalija broj jedan i da Ukrajina ima dobar tim, a uz to je nikada nismo pobedili. Imali smo dobru poziciju sve do meča do Ukrajinom u gostima. Desilo se, takav dan se dogodio, neobjašnjivo za nas sve. Preuzeo sam odgovornost i nikad ne bežim od toga, iako ima tu nekih stvari koje nisu za javnost. Da smo recimo u Ukrajini poraženi sa 0:1 ne bi se digla tolika „frka” u javnosti, jer i posle bilo kojeg poraza tu znali smo da nam je neophodan bod u Beogradu protiv Porugalije.\nO martovskom dvoboju sa Norveškom u baražu za EP, a možda i utakmici sa boljim iz meča Škotska – Izrael, Mladen Krstajić je rekao:\n– Norveška je kvalitetan i opasan protivnik, ali Srbija takođe jaka ekipa i nadam se dobrom rezultatu, da ćemo izboriti plasman u finale i u Beogradu juriti šansu za odlazak na Evropsko prvenstvo posle 20 godina čekanja. Bez obzira, ako prođemo Norvešku, favoriti smo protiv Škotske i Izraela.\nNa kraju je usledilo i pitanje za Krstajića: da li se možda uverio da reprezentativci nemaju toliko žara da igraju za Orlove?\n– Nisam to primetio, nema razlike u utakmicama, uvek se išlo maksimalno u svakom meču. Momci žele, ali ima dosta stvari koji utiču na koncentraciju, spominjao sam tu negativnost koja se širi jako brzo, a počne ni od čega. Godinu i po dana sam radio kao pomoćnik u stručnom štabu Slavoljuba Muslina i godinu i po bio selektor, nisam vidio manjak želje i htenja kod fudbalera. Možda pomalo gubimo osećaj patriotizma, jer igrači mladi odlaze u inostranstvo. Možda i novinari očekuju više nego što možemo jer nismo velesila i trebaju u nekim situacijama da reaguju drugačije, a ne prenošenjem negativnih stvari u javnost – završio je Mladen Krstajić.\nJA · 20 februar, 2020 23:35\nTerza opet sedis za stolom sa Grobarima, kada ce izvinjenje?


Evropske integracije – izazovi i perspektive | RTK\nEvropske integracije – izazovi i perspektive\nObjavljeno: četvrtak, 11. april 2013.\nU Regionalnoj privrednoj komori u Kruševcu, održan je Okrugli sto o „Evropskim integracijama – izazovi i perspektive“. Debatu vodili čelni ljudi Evropskog pokreta u Srbiji\nSkup je otvorio predsednik Regionalne privredne komore u Kruševcu, Dragiša Ranković, izrazivši zadovoljstvo što je kruševačka Komora domaćin eminentnih stručnjaka Evropskog pokreta u Srbiji, dodajući da su čelnici ove organizacije iskoristili boravak u našem gradu kako bi održali i sastanke Upravnog i Izvršnog odbora.\nDebatu je vodio predsednik Evropskog pokreta u Srbiji, Vlastimir Matejić, koji je povodom naziva današnjeg skupa rekao da je upotrebljena reč perspektive, a trebalo bi reći :“ sa stanovišta izgleda da se na te izazove daju odgovarajući odzivi, oni koji su valjani za naciju „. Na pitanje koji su to neki od izazova, Matejić odgovara: “ Pa izazovi su, počev od sređivanja institucionalnog sistema, sve do ekonomskog razvoja„.\nU debati su učestvovali i član Izvršnog odbora Evropskog pokreta u Srbiji, Borivoj Erdeljan, generalni sekretar EPuS-a, Maja Bobić i njen zamenik Ivan Knežević.\nOznake:evrointegracijeregionala privredna komora krusevac\nPrethodno : Poskupeli pasoši za 80 odsto, od subote i vozačke i saobraćajne dozvole\nSledeće : Pripreme za Dan Vojske Srbije u Kruševcu


Vesti online / Sport / Košarka / NBA: Bjelica nezapažen u pobedi Minesote, Marjanović nije igrao\nBjelica je za 18 minuta imao još po tri skoka i asistencije, uz slab procenat šuta iz igre (0/1 za dva, 1/5 za tri). Najzaslužniji za trijumf "vukova" je bio centar Karl-Entoni Tauns sa 17 poena i 18 skokova, Endrju Vigins fodao je 19, Zek Levin 18, dok je u poraženoj ekipi Denis Šreder ubacio 21.\nDrugi srpski košarkaš Marjanović opet nije dobio priliku odlukom trenera Stena van Gandija, u meču koji je Detroit izgubio od Memfisa sa 98:86. Do trijumfa je Memfis sa 38 poena vodio Mark Gasol, za kojeg centri Pistonsa nisu imali rešenje, ali ni to pomoglo van Gandiju da ubaci Marjanovića.\nVeče u najjačoj ligi sveta je obeležio Rasel Vestbruk jer je u pobedi Oklahome u Nju Orleansu sa 121:110 ubacio 42 poena i ostvario 10 skokova i sedam asistencija.\nOstali rezultati: Klivlend - Milvoki 113:102, Čikago - Vašington 97:107, Finiks - Hjuston 111:125, Juta - Sakramento 93:94, Portland - Dalas 95:96.\nKOŠARKA NBA: Poraz Detroita bez Marjanovića, Vestbruk kao Džordan


Milić objedinio titule - KRAGUJEVAČKI SPORT\nMilić objedinio titule\nKragujevački teniser Ognjen Milić pobednik je Dvoranskog prvenstva Srbije za dečake do 14 godina starosti, koje je održano na terenima Teniske akademije Tipsarević na Novom Beogradu. Milić je na tako objedinio titule letnjeg i dvoranskog prvaka države u ovoj uzrasnoj konkurenciji.\nMladi Kragujevčanin, koji nastupa za Teniski klub Dril iz Beograda, još jednom je potvrdio da trenutno nema pravog konkurenta u Srbiji, čemu u prilog ide podatak da je i ovaj turnir završio bez izgubljenog seta, a da je prvi gem izgubio tek u polufinalnom meču protiv Marka Nešića (6:1, 6:0).\nU finalu je Ognjen imao nešto teži posao protiv Alekse Oparnice iz beogradske Crvene zvezde, ali je i ovoga puta uspeo da trijumfuje sa maksimalnih 2:0 u setovima (6:4, 6:1).\nMiliću je šampionski pehar uručio naš proslavljeni teniser Janko Tipsarević, ujedno i osnivač Teniske akademije Tipsarević, na čijim terenima su se igrali mečevi ovog prvenstva.\nPrevious Juniori VK Radnički osvojili Kup Srbije\nNext Mlađa selekcija Vaterpolo kluba Radnički najuspešnija na Prvenstvu regiona


Home/Društvo/Međunarodna studentska sportska konferencija održana na Zlatiboru\nIako “zlatna planina“ sa pravom nosi epitet idealne destinacije za porodični odmor, tu su i velike mogućnosti za razvoj zdravstvenog, kongresnog, kao i sportskog turizma. Poslovni ljudi, studenti, mnogobrojne organizacije iz zemlje i inostranstva ovde se okupljaju i održavaju svoje seminare, simpozijume, kongrese i druge poslovne skupove, jer na Zlatiboru postoji idealna infrastruktura za ovaj vid turizma. Veliki broj objekata za smeštaj (hoteli, odmarališta, apartmanski kompleksi) sadrže moderno opremljene kongresne centre sa neophodnom audio i video opremom, kao i tehničkom podrškom. Pored kvalitetnih smeštajnih kapaciteta na planini se nalaze i veoma raznovrsni dodatni sadržaji koji umnogome upotpunjuju ovaj vid putovanja.\nkonferencija SportKonf“ studenti\nČajetina: Zasađeno zlenilo u OŠ „Dimitrije Tucović“


Koliko je Crvenoj zvezdi preostalo energije posle izvojevanih pobeda nad Partizanom i Panatinaikosom? Pitanje je koje se najviše postavlja u danu odigravanja druge po redu utakmice u još jednoj sedmici s duplim programom Evrolige (TV Sportklub, 18.00) u moskovskoj dvorani Mitišći, odnosno treće u minulih pet dana.\nCrvena zvezda ima ideju da se još jednom muški potuče s Himkijem i da se u Bar – ekipa odmah posle meča direktno leti u poznatu crnogorsku luku na okršaj protiv Mornara – preseli uzdignute glave, s trijumfom u rukama ili ne. Realnost je takva da je Mornar daleko važniji od Himkija zbog činjenice da će se u Baru sudariti direktni kandidati za plej-of Jadranske lige, o čemu je i Dragan Šakota nekoliko puta govorio. Međutim, na papiru i večerašnji meč predstavlja istu stvar, samo u okviru elitnog klupskog takmičenja. Crvena zvezda iz 23 kola ima skor 10-13 i na desetoj je poziciji s pobedom manje od Fenera, Olimpije i Valensije, dok je Himki sada na 9-14.\nZvezda je u Podmoskovlje stigla psihički osnažena posle velikog preokreta i pobede nad Panatinaikosom u Beogradu, koja je ekipi vratila obavezu da se za TOP 8 bori dokle god postoji realna šansa. Pogotovo jer Himki u poslednje vreme nije baš poznat kao stabilan i jak domaćin. U prethodne četiri utakmice na svom terenu Himki je ostvario samo jedan trijumf, ali bila je to pravi NBA šou protiv Real Madrida u režiji Alekseja Šveda, Janisa Tima, Entonija Gila i ostalih… Ta predstava stavlja veo misterije pred večerašnji susret, jer se na Himki lepi etiketa “nepredvidivog rivala“. Ako se poraz od CSKA očekivao, onda prethodnoj tvrdnji dodatno na značaju daju porazi od Zenita i Valensije. Zajednički imenilac brejkova timova iz Sankt Peterburga i s krajnjeg istoka Španije jeste bolja kontrola skoka u oba reketa, što svoje uporište ima u činjenici da je Himkijeva unutrašnja linija ozbiljno desetkovana izostancima Džeremija Evansa i Petra Gubanova, te Timofeja Mozgova od početka sezone, te sveukupno bolja timska košarka s više podeljenih asistencija.\nKako bi se prebrodili pomenuti problemi s visokim igračima, Himki je juče ozvaničio povratak Tomasa Robinsona, s kojim je potpisao ugovor na jedan mesec, uz opciju produžetka saradnje do kraja sezone i realno je očekivati da će već protiv Zvezde biti u rotaciji. Robinson je dres Himkija nosio u sezoni 2017/18 i pomogao je ekipi da ode u TOP 8, kada je beležio 8,2 poena i 5,8 skokova. Himkijeva problematika sa povredama proširila se i na unutrašnju liniju, pošto je Kris Krejmer takođe van stroja, dok je Dairis Bertans propustio gostovanje Makabiju u Tel Avivu zbog muka s kukom.\nCrvena zvezda je pre dva dana u Beogradu odigrala haotičnu utakmicu protiv Panatinaikosa, gde su neparne četvrtine izgledale loše, a parne jako dobro. U redovima crveno-belih probudio se šampionski mentalitet i u odlučujućih deset minuta rešio da napravi strašan preokret zahvaljujući istinskoj klasi Stratosa Perperoglua koji još nije u punoj takmičarskoj formi, energiji Čarlsa Dženkinsa, posvećenosti Kevina Pantera i Vladimira Štimca, odnosno borbenosti Marka Jagodić Kuridže. Takva Crvena zvezda potrebna je večeras u Mitišćiju kako bi se odneo još jedan brejk. Od ranije je poznato da Zvezda bolja izdanja ove sezone u Evroligi pruža kao gost, što pred okršaj s Himkijem daje određeni optimizam, iako je Himki taj od koga ipak zavisi konačni ishod.\nPrvi sudar ovih timova u Beogradu prošao je u Zvezdinoj eksploziji koja je tada najavila neke bolje dane. U tom momentu bila je to najbolja partija šampiona Jadranske lige, sa 90 ubačenih poena i timskom košarkom koja je bila adekvatna individualnom kvalitetu rostera. Boriša Simanić je demonstrirao raskošni talenat sa 18 poena, Bili Beron je u prvom meču po povratku iz SAD i pošto je postao otac ubacio 17 poena, dok je Stratos Perperoglu svojim iskustvom doneo još 15 poena. Zanimljivo, tada je Lorenzo Braun pokazao da u njemu ima kvaliteta da bude igrač koji je kasnije postao i praktično najvažniji šraf igre Crvene zvezde. S druge strane Aleksej Šved jeste imao 14 poena, ali je šutirao svega 3/13 iz igre, uz svih šest promašaja za tri poena, dok Stefan Jović tada nije igrao jer se tek oporavio od povrede.\nU situaciji kada je Himkijeva centarska linija tanka, Zvezda će verovatno težište igre pokušati da prebaci upravo u reket, a da triling Braun – Panter – Beron dobije veći prostor za manevar. Kapiten Branko Lazić će biti zadužen da koliko-toliko ograniči uticaj Alekseja Šveda, što mu u dvorani Aleksandar Nikolić nije bilo omogućeno zbog ranog iskuljučenja, mada će ekipi izvesno biti važnije da maksimalno limitira Gila, Timu i Jerebka kao takođe važne faktore Himkijeve igre, odnosno da Braun i pogotovo Dženkins smanje Jovićevu produkciju.\nCrvena zvezda ima dobru priliku da iskoristi Himkijevu ranjivost i odnese još jedan evropski brejk. Kako je Himki u grupi onih timova od kojih ne znaš šta da očekuješ sve dok igra ne počne, crveno-beli će sigurno biti pod velikim oprezom, pogotovo u odbrani. Pored onog pitanja o energetskom stanju ekipe, nameće se još jedna stvar – ako su mogli Zenit i Valensija, zašto ne bi mogla Crvena zvezda?


Lavrov: Imunitet od nacizma u nekim zemljama oslabio - 01.02.2018, Sputnik Srbija\nRusija će nastaviti da se suprotstavlja pokušajima preispitivanja rezultata Drugog svetskog rata, izjavio je ministar spoljnih poslova Rusije Sergej Lavrov na... 01.02.2018, Sputnik Srbija\n© Sputnik / Maksim Blinov / Uđi u foto-galerijuMinistar spoljnih poslova Rusije Sergej Lavrov na izložbi posvećenoj 75. godišnjici pobede nad fašistima u Staljingradskoj bitki\n29 Januar 2018, 16:00\nLavrov je konstatovao da je „imunitet od nacističkog virusa“ u nekim zemljama značajno oslabio.\n„Danas smo svedoci beskrupuloznih pokušaja falsifikovanja istorije, ponižavanja vojnika-oslobodilaca, izmišljanja načina da se opravdaju nacisti i njihovi podrepaši“, rekao je on.\nDuboku zabrinutost izaziva situacija u Ukrajini, „gde su se uzdigli neonacisti i radikali“, istakao je Lavrov.\n„U mnogim evropskim zemljama pokrenuta je kampanja borbe protiv spomenika vojnicima koji su poginuli za mir i slobodu na našem kontinentu i svojim podvizima spasili mnoge narode od nestajanja pod nacističkom čizmom“, dodao je Lavrov.\n„Nemamo pravo da zaboravimo do kakvih katastrofalnih posledica može da dovede želja za postizanjem svetske dominacije zasnovane na uverenju u svoju izuzetnost“, istakao je Lavrov.\n„Sudbinu sveta ne može odrediti jedna država ili uska grupa izabranih. Bezbednost treba da bude jednaka i nedeljiva za sve učesnike međunarodne zajednice“, dodao je on.\n18 Januar 2018, 21:13\nLavrov je naglasio da će u ovim uslovima „Rusija nastaviti da se čvrsto suprotstavlja ovoj zlobnoj politici“.\n„Zalagaćemo se za istorijsku istinu u međudržavnoj komunikaciji, ideale dobra i pravde, čast i dobro ime pobednika. Rezultati Drugog svetskog rata su nepovredivi“, zaključio je Lavrov.\nStaljingradska bitka, od 17. jula 1942. do 2. februara 1943. godine, po obimu, trajanju i broju učesnika jedna je od najvećih u Drugom svetskom ratu. Ta bitka iz korena je promenila tok rata i postala vesnik pobede sovjetskih trupa nad nemačko-fašističkim osvajačima 9. maja 1945. godine.


Evropa: U Francuskoj još 13 žrtava, u Italiji novih 197 slučajeva zaraze\nJun 08, 2020 11:29\nU Francuskoj je u nedelju potvrđeno još 13 smrtnih slučajeva od posledica koronavirusa, čime je ukupan broj preminulih porastao na 29.155, saopštila je vlada te zemlje.\nUkupan broj zaraženih porastao je za 343 i sada iznosi 153.997, prenosi Rojters. Broj pacijenata na odeljenima za intenzivnu negu opao je za šest i sada iznosi 1.053. Ukupan broj pacijenata u bolnicama opao je za 18 na 12.461.\nJoš 197 zaraženih u Italiji, najviše u Lombardiji\nU Italiji je u nedelju zabeleženo još 197 slučajeva koronavirusa, od kojih je oko 60 odsto u Lombardiji, koja i dalje važi za region najteže pogođen pandemijom u zemlji.\nU protekla 24 sata od posledica korona virusa preminule su još 53 osobe, čime je ukupan broj žrtava porastao na 33.899, preneo je AP.\nUkupno je zaraženo skoro 235.000 ljudi, tačnije, prema podacima sajta Worlometers, njih 234.998. AP navodi da su italijanske vlasti priznale da je pravi broj zaraženih i preminulih značajno veći. Italija je ublažila mnoge restriktivne mere karantina, ali osobe koje dolaze iz inostranstva i dalje moraju da idu u samoizolaciju.\nU Danskoj dozvoljeno okupljanje do 50 osoba\nU Danskoj je od danas dozvoljeno javno okupljanje od 10 do 50 osoba, saopštilo je dansko Ministarstvo zdravlja.\nU sklopu ublažavanja mera, uvedenih radi sprečavanja širenja virusa Kovid-19, od 15. juna turistima iz određenih evropskih zemalja biće dozvoljen ulazak u tu zemlju, prenosi BBC.\nU Danskoj je do sada zabeleženo nešto više od 12.000 slučajeva korona virusa, dok je od istog preminulo 589.\nU Rusiji je u poslednja 24 sata zabeleženo 8.985 novih slučajeva korona virusa, kao i 112 smrtnih slučajeva, čime je ukupan broj preminulih porastao na 5.971, saopštio je danas krizni štab.\nTo je ujedno i najmanji broj preminulih u jednom danu od 25. maja, prenosi Tass.\nUkupan broj obolelih porastao je na 476.658.\nNajveći broj smrtnih slučajeva zabeležen je u Moskvi gde je za jedan dan preminula 51 osoba.\nU Rusiji je do sada sprovedeno više od 13 miliona testiranja na novi korona virus.\nU Ukrajini još 463 novozaraženih\nU Ukrajini je u poslednja 24 sata potvrđeno 463 novih slučajeva zaraze korona virusom, čime je ukupan broj obolelih u ovoj zemlji porastao na 27.462, saopšteno je iz Centra za javno zdravlje.\nIsti izvor navodi da se broj smrtnih slučajeva od posledica COVID-19 popeo na 797 nakon što je još devet ljudi preminulo u prethodna 24 sata.\nU istom danu od ove bolesti izlečen je još 141 pacijent, prenosi ruska agencija TASS.\nU nedelju je broj novozaraženih korona virusom u Ukrajini iznosio 485, a tokom tri dana pre toga preko 500.\nU Ukrajini je prvi slučaj zaraze korona virusom zabeležen 3. marta. Mere karantina bile su na snazi do 22. maja, a 5. juna počelo je postepeno popuštanje nekih restrikcija uvedenih zbog pandemije, kao što su one uvedene na rad javnog saobraćaja, kafića, restorana, prodavnica i teretana.


RTV BIR - U Banjoj Luci konferencija „Milenij opstojnosti bosanskoga jezika“\nU Banjoj Luci konferencija „Milenij opstojnosti bosanskoga jezika“ Istaknuto\nKabinet potpredsjednika bh. entiteta RS Ramiza Salkića organizator je Konferencije o temi „Milenij opstojnosti bosanskoga jezika“, koja će biti održana danas u Banjoj Luci.\nUoči skupa, u 9.30 sati, u sali Vijeća naroda RS-a bit će održana press-konferencija.\nKonferencija je odgovor Bošnjaka koji žive u ovome entitetu na višemjesečna negiranja bosanskog jezika i sistemski planirane i provedene zabrane jezika u školama, a kroz cjelodnevni rad će ukazati na hiljadugodišnji kontinuitet bosanskoga jezika na ovim prostorima.\nNikada u povijesti ovih prostora, kako je navedeno, ni jedan narod nije bio suočen s ovakvom jezičkom diskriminacijom kao što su Bošnjaci u RS-u.\nOvo je na neki način prilika da pošaljemo poruku da ne prihvatamo i da je ne prihvatljivo negiranje bosanskog jezika, da pozovemo institucije u entitetu ali i međunarodne organizacije da konačno riješe ovaj problem, zaključio je Salkić.\nViše iz kategorije: « Čajniče: Napad na džamiju tokom teravih namaza i presretanje džematlija (AUDIO)\tCrnadak: BiH bez obzira na ishod glasanja u Velikoj Britaniji treba da nastavi evropski put »


Hrvatska ambasada u Podgorici osuđuje kačenje trobojke, pronađeni vinovnici\nZgrada tužilaštva u Podgorici\nAmbasada Republike Hrvatske u Crnoj Gori najoštrije je osudila pokušaj kačenja trobojke na zgradu tog diplomatskog predstavništva tokom noći 11. novembra i pozdravila brzu reakciju policije.\n"Veleposlanstvo Republike Hrvatske u Crnoj Gori najoštrije osuđuje čin huliganske provokacije pokušaja vješanja tuđe zastave na ogradu Veleposlanstva Republike Hrvatske u Crnoj Gori. Zahvaljujemo Upravi policije Crne Gore na brzoj reakciji, identificiranju i procesuiranju počinitelja", navodi se u saopštenju ambasade Hrvatske.\n"Oko 22,00 časa (u srijedu, 11. novembra) tri lica su primjećena kako pokušavaju da na navedenu ogradu okače zastavu, a koja su se nakon dolaska policije dala u bjekstvo", kaže se u saopštenju Uprave policije i dodaje da su u Centar bezbjednosti Podgorice privedeni S.K. (26) i M.R. (24) od kojih su prikupljena obaveštenja.\nKako navodi policija, o događaju je obaviješten državni tužilac u Osnovnom državnom tužilaštvu u Podgorici koji je naložio da se lica saslušaju.\n"Nakon prikupljenih obavještenja državni tužilac je obavješten o sadržini i naložio da se privedena lica puste te da se preduzmu aktivnosti na identifikaciji i pronalasku trećeg lica i naložio preduzimanje drugih aktivnosti na potpunom rasvjetljavanju ovog događaja", navodi Uprava policije u saopštenju i dodaje da su u toku dalje policijsko – tužilačke aktivnosti u izviđajnom postupku.\nTakođe, pripadnici Uprave policije su intervenisali u srijedu uveče prilikom pokušaja više mlađih osoba da na jednom zidu, u podgoričkom naselju Donja Gorica, iscrtaju mural sa vjerskim i srpskim nacionalnim motivom.\nNakon upozorenja pripadnika crnogorske policije, mladići su se razišli.


novi hit Bojane Vunturišević dobio dreg premijeru - Zoomer\nNovi hit Bojane Vunturišević dobio dreg premijeru\nNovi hit „Money Money“ kojim se, posle skoro dve godine diskografske pauze, publici predstavila pevačica Bojana Vunturišević sinoć je u Beogradu doživeo svoju premijeru – i to u dreg performansu!\nPre nego što je sama stigla da pesmu izvede uživo, beogradska dreg kraljica ZZ Bottom ovu je pesmu izvela na svom performansu na zatvaranju festivala „Strike a pose“ u UK Parobrod. ZZ Bottom je dreg persona koju je za potrebe scenskih performansa kreirao Goran Vojinović, ljubiteljima podkasta poznat iz LGBT podkasta „Tetke“ koji vodi sa kolegom Milošem Kovačevićem i dreg kraljicom Alexis Plastic.\nIako je limpsync uobičajen za ovu vrstu dreg performansa, Goran se odlučio da nastupa uživo, a matricu je dobio od same Bojane Vunturišević.\n„Pesma je izašla prošle nedelje i od kako je izašla ja je sve vreme slušam na repeat, ali pesmu još ljudi nisu otkrili suviše, i kako je novija, nisam mogao da nađem matricu tako da sam kontaktirao Bojanu i ona je rekla – naravno, pevaj Money biće mi čast! I ona mi je dala matricu i hvala joj puno i hvala Bassivity produkciji koja je to omogućila“, rekao je Goran za emisiju Zoomer Now pre svog nastupa.\nGoran je u emisiji istakao i da je dreg scena dosta raznovrsna, a da se dreg kraljice uspešno „dovijaju“ kako bi pružile svoj maksimum, iako se u Srbiji dreg radi uz redovne dnevne poslove i nije nešto od čega se može živeti.\n„Svaka čast svim kraljicama koje se dovijaju što se tiče kostima, nastupa i zaista pružaju jednu visoku produkciju za naše standarde“, zaključuje Goran.\nZoomer je bio sinoć na licu mesta, a kako je na ovaj performans reagovala Bojana Vunturišević možete pogledati u emisiji „Zoomer now“.\n„Strike a pose“ je projekat koji su pokrenule studentkinje Fakulteta dramskih umetnosti u Beogradu sa ciljem afirmacije dreg umetnosti kroz stvaranje bezbednog prostora za performans i rušenje stereotipa o marginalizovanim društvenim grupama. Ovaj dvodnevni festival obuhvatao je različite sadržaje, kao što je projekcija kultnog filma „Paris is Burning“ iz 1990. godine, nakon čega je usledila tribina na kojoj su govorili Vladimir Bjeličić i Andrej Ostroški u ime beogradskih dreg diva Markize De Sade i Dekadence, zatim radionice dreg šminkanja i na kraju velikog dreg performansa na kome su učestvovale mlade i neafirmisane dreg performerke – ZZ Bottom, Vesna MDMAzel, TeoDoll, Luna Lorelaj i Raki Strajk.\nPrethodni članakDrugari koji Hoće u pozorište traže volontere\nSledeći članakSpoljna politika za početnike – članice G7 potpisale istorijski sporazum


Primenom novih trendova u selekciji kandidata kompanija Coca- Cola HBC Srbija dolazi do najboljih kadrova – Vesti iz srbije i sveta\nHome > Ekonomija > Primenom novih trendova u selekciji kandidata kompanija Coca- Cola HBC Srbija dolazi do najboljih kadrova\nPrimenom novih trendova u selekciji kandidata kompanija Coca- Cola HBC Srbija dolazi do najboljih kadrova\nby admin - Oktober 27, 2021 Oktober 27, 2021 027\nJovana Ivanović, direktorka ljudskih resursa u kompaniji Coca-Cola HBC Srbija\nNa novu realnost prilagođavali su se svi, kako mali preduzetnici, tako i veliki sistemi poput kompanije Coca- Cola HBC Srbija. Bilo je važno brzo reagovati, kako bi se obezbedio normalan rad i sačuvala radna mesta. Istovremeno, prioritet je svakako bio i osigurati zdravlje svih zaposlenih i njihovu bezbednost, pružiti svaku vrstu podrške svim timovima, uključujući i psihološku, održati pobednički duh i osnažiti empatiju.\nOno što je naročito bilo izazovno jeste kako nadomestiti lični kontakt i fizičku blizinu, u periodu kada je distanca neophodna. Interne komunikacije i sektor ljudskih resursa kompanija su tu imale ključnu ulogu.\n„Gledajući sa izvesne distance na period koji je za nama, izuzetno smo ponosni na nivo odgovornosti, kolegijalnost i povezanost koju su naši zaposleni pokazali u momentima najvećeg izazova. Odgovor koji smo dali, svakako je rezultat neprekidnog ulaganja u naše ljude, ali i naše sistemske spremnosti da se prilagodimo novoj realnosti. Veza koju godinama gradimo, vrednosti koje delimo i na kojima zajednički insistiramo, ali i digitalizacija na kojoj već intenzivno radimo, pomogli su da se lakše i brže prilagodimo uslovima rada od kuće“, objašnjava Jovana Ivanović, direktorka ljudskih resursa u Coca- Cola HBC Srbija.\nPrepoznajući neophodnost digitalizacije u svetu, a i u Srbiji, Coca- Cola HBC Srbija je pre nekoliko godina počela da radi na pronalaženju adekvatnih rešenja u oblasti zapošljavanja novih kadrova. Testirane su različite platforme koje bi mogle da podrže zahteve jednog sistema čija komunikacija se obavlja svakodnevno između nekoliko država i kontinenata. Platforma je morala da obezbedi ne samo neometanu internu komunikaciju, već i mogućnost da se ceo proces zapošljavanja novih kadrova obavi na adekvatan način.\n„Godinu dana pre pandemije bili smo spremni i radili veći deo regrutacije on-line. Imamo različite platforme koje su ponudile apsolutnu fleksibilnost da se ceo proces obavi bez obzira na samo mesto rada. Od intervjuisanja kandidata, preko procene iskustva i radnih sposobnosti, do uvođenja u posao i upoznavanja sa timom, sektorima, funkcionisanjem fabrike i samom kulturom kompanije“, navodi Jovana Ivanović.\nOd izuzetne je važnosti da svaki pojedinac koji se priključi Coca- Cola HBC Srbija adekvatno upozna korporativne vrednosti kompanije i oseti pripadnost celom sistemu.\n„Pandemija nam je donela situaciju da su se neki članovi tima prvi put videli uživo posle 6 meseci zajedničkog rada, jer su dobili zaposlenje u ovom kriznom periodu. Međutim, taj susret nije bio ništa drugačiji, svi su se u tom momentu osećali kao da se znaju i viđaju od prvog dana. Digitalizacija celog sistema i dobro postavljena interna komunikacija omogućili su da svaki zaposleni oseća pripadnost timu i povezanost sa kolegama iz drugih timova“, ističe Jovana Ivanović.\nDigitalizacija celog procesa zapošljavanja novih kandidata u kompaniji Coca-Cola HBC Srbija pomogla je da se neometano obavlja svaki korak, da nema nepredviđenih situacija i prostora za propust. Novom zaposlenom je omogućeno da sa bilo kog radnog mesta upozna celu kompaniju virtuelno. Uz planove uvođenja novih kadrova u rad kompanije i podršku kolega, nije ostavljeno prostora za nepoznanice. Izabranom kandidatu kompanija je tokom pandemije omogućila i da dođe na samu lokaciju, uz maksimalno poštovanje svih mera, da se upozna sa svojom radnim mestom, vidi gde rade njegove kolege, kako izgledaju prostorija za odmor i druženje, a kako okruženje ispred fabrike.\n„I dalje se većina procesa obavlja on-line i tako će ostati bez obzira na pandemiju korona virusa jer je ovakav način pokazao odlične rezultate, uz poštovanje kompanijskih procedura, kandidata kao ličnosti, njihovih afiniteta i ličnih preferencija. U toku pandemije uspešno smo obavili proces zapošljavanja novih ljudi i to od senior menadžmenta – direktora prodaje, preko radnika u proizvodnji, prodaji, pa i do samih regrutera. Takođe, uspešno smo organizovali i Summership on-line praksu za studente. Kada je Coca- Cola HBC Srbija kao poslodavac u pitanju, rado dočekujemo svakoga ko želi da se razvija zajedno sa nama, ko pokazuje spremnost i otvorenost ka drugačijim, ne manje uspešnim i produktivnim načinima rada, ali i ka usvajanju novih veština koje će biti podrazumevane u budućnosti“, zaključuje Jovana Ivanović.\nOpredeljenost kompanije da ide u korak sa digitalizacijom procesa zapošljavanja i primeni najnovije trendove mladi svakako prepoznaju čemu svedoči i činjenica da je Coca-Cola HBC Srbija godinama u vrhu najpoželjnijih poslodavaca u našoj zemlji.\nNovember 22, 2021 November 22, 2021 021


Gradonačelnik Petrović se sastao sa Baćevcom i Lazarevićem :: Dešavanja u Bijeljini ::\n28. May 2022. / 00:03\nGradonačelnik Petrović se sastao sa Baćevcom i Lazarevićem\nU četvrtak, 4. ferbuara, na poziv Gradonačelnika Bijeljine Ljubiše Petrovića, održan je sastanak sa delegatima u Vijeću naroda Republike Srpske, Samirom Baćevcem (SDA) i Miroslavom Lazarevićem (PDP) iz Bijeljine.\nNa sastanku je razgovarano o saradnji i zajedničkim aktivnostima Gradske uprave sa predstavnicima viših organa vlasti kao nastavak dobre prakse koja je bila prisutna u Bijeljini te eventualnom unapređenju takvih odnosa u korist građana Bijeljine.\nBAĆEVAC DOBRONAMJERNO UKAZAO NA PROPUST GRADONAČELNIKA\nDelegat u Vijeću naroda Republike Srpske Samir Baćevac je ovom prilikom izrazio zahvalnost na pozivu i spremnosti Gradonačelnika za saradnjom ali i dobronamjerno ukazao na neke propuste Gradonačelnika na samom početku mandata, a koji se odnose na odnos prema Bošnjacima u Bijeljini, posebno vezano za ekspoze Gradonačelnika, prijedloge za v.d. načelnike Odjeljenja u Gradskoj upravi na Konstitutivnoj sijednici Skupštine održanoj 25.1. 2021. godine gdje se nije vodilo računa o ustavnoj i zakonskoj obavezi kandidovanja i izbora predstavnika bošnjačkog naroda od strane Gradonačelnika.\nUsaglašeni su stavovi da se u narednom preriodu ovakve i slične pojave moraju izbjegavati te da se trebamo svi maksimalno potruditu u kreiranju boljeg i ljepšeg ambijenta u Bijeljini za nove investicije, hitnom rješavanju već nagomilanih problema građana, posebno u sektoru privrede, zapošljavanja i infrastrukture.


Sremske Novine » Većinom gosti u prolazu\nMitrovačka Carska palata može da bude magnet za turiste\nU svim razvojnim planovima i projektima sremske regije nezaobilazna delatnost je turizam. I mada se po ovom pitanju poslednjih godina mnogo toga menja na bolje, bar kada je o ponudi reč, sa sigurnošću se može reći da Srem svoj turistički potencijal ne koristi ni približno mogućnostima i blagodetima za koje se pobrinula što priroda, što istorija. Turistička organizacija Mitrovice saopštila je nedavno da je lane najveći sremski grad i okolinu pohodilo oko 50.000 turista. Ta cifra svakako nije mala, ali nekadašnja prestonica Rimskog carstva bi mogla da knjiži znatno veću posetu s obzirom na potencijal. Ipak, treba reći da je većina od ovih registrovanih gostiju bila u tranzitu. Direktorka TO Sremska Mitrovica Tanja Poznić kaže da je lane registrovano svega 7.300 noćenja, od čega je gradska kasa po osnovu takse inkasirala 363.000 dinara. Upravo ovaj podatak ide u prilog tvrdnjama da smeštajnih kapaciteta za sada ima dovoljno i da će tako biti sve dok u pohod na Srem ne krenu grupe koje borave duže od jednodnevnog izleta.\nSavremeni auto-kamp na Zasavici\nOvdašnji turistički poslenici računaju da će ako ništa drugo, ova godina biti bar kao i prošla,mada je sigurno da ekonomska kriza koći razvoj ove grane. Dogodine kada se u Nišu bude obeležavalo 17 vekova od Milanskog edikta, Mitrovica koja se nalazi uz auto put, vidi svoju šansu da preokrene turističku sliku ovog kraja. Naime, među čuvenim imperatorima koji su boravili u Carskoj palati Sirmijuma bio je i Konstantin Veliki, rođen u Naisusu, današnjem Nišu, koji je u Sirmijumu proslavio 15 godina svoje vladavine. Kako se 2013. godine navršava 17 vekova od Milanskog edikta kojim je imperator objavio da je hrišćanstvo slobodna religija, Carska palata dobija izuzetan značaj u okviru obeležavanja ovog datuma.\nŠto se tiče smeštajnih kapaciteta, u suštini ima ih dovoljno. Istina, zafali poneki krevet, ali samo kada su organizovane veće manifestacije. Na turističkoj mapi Srema uskoro će, bar kada je o smeštajnim kapacitetima reč zasijati nova zvezdica. Ruma uskoro dobija još jedan hotel. Naime, na mesti starog hotela koji se nalazi u najužem gradskom jezgru investitori su podigli hotel sa četiri zvezdice, koji će sasvim sigurno umnogome poboljšati smeštajne kapacitete grada, ali i sremske regije. U onome što se za sada može čuti, a otvara se 1.marta, hotel će nositi naziv „Park“, imaće 73 ležaja u jednokrevetnim, dvokrevetnim sobama i apartmanima, a svaka od njih je opremljena prema standardima koje propisuje kategorizacija o zvezdicama.\nRuma trenutno ima hotel manjeg kapaciteta sa dve zvezdice i deset soba, smešten u živopisnom ambijentu Borkovačkog jezera i hladovini starih borova. U centru Rume, nadomak šetališta je pansion „Vila hit“ sa 15 soba koje su klimatizovane, opremljene sa satelitksim antenama i bežičnim internetom.\nSa četiri zvezdice može da pohvali hotel „Srbija luks“ u Staroj Pazovi sa 68 soba, koji nudi i spa centar, teretanu i sportske terene i dvorane.\nKomšijska Inđija, nudi putniku namerniku, turistima i poslovnom svetu izbor od nekoliko objekata sa ukupno 350 kreveta. U strogom centru hotel „Grand“ sa tri zvezdice, koji je izgrađen pre četiri decenije, ali kompletno rekonstruisan 2005. godine, raspolaže sa 30 klimatizovanih i modernih soba.\nNa pet minuta od centra je i objekat „IN klub“ koji nudi noćenje takođe u modernim sobama. Hotel „Božić“ krase dve zvezdice, a nalazi se u Beški na obali Dunava. Tik uz hotel smestio se čuveni restoran „Sidro“ poznat po ribljim specijalitetima, ali i komfornim sobama u pansionu pored restorana.\nNajveći sremski grad- Mitrovica u strogom centru ima hotel „Sirmijum“ sa 55 soba, smešten u autentičnom ambijentu gradskoj jezgra i na iskopinama drevnom rimskog grada, lokacijski je svakako idealan za turiste i poslovni svet. Stari hotel „Srem“ koji posluje u sastavu Ustanove za izvršenje krivičnih sankcija je u fazi renoviranja, a novi hotel koji je počeo da se gradi u centru na mestu nekadašnjeg bioskopa „Fruška gora“ još uvek nije gotov.\nU gradu se nudi i smeštaj u nekoliko konačišta i pansiona. Ovde se posebno računa i na eko i etno turizam.\nTuristima koji posete ovaj kraj, pogotovu kamperima biće sigurno zanimljiv auto kamp u SRP „Zasavica“ otvoren lane koji je jedan od najsavremenijih u Evropi.\nNaravno, treba pomenuti i nekoliko udobnih objekata na Fruškoj gori, od hotela „Norcev“ do reprezentativnog objekta „Ceptor“, kao i vile „Srna i „Košuta“ u Moroviću kojima gazduje Vojna ustanova i u kojoj često borave lovci pretežno iz inostranstva, pa hotel „Termal“ u Vrdniku…\nSvi ovi kapaciteti su u funkciji turizma da li kongresnog, zdravstvenog, verskog, nautičkog, eko, etno- svejedno je, gosta treba dovesti, ali i zadržati.\nJedan od dobrih poznavalaca prilika u turizmu Slobodan Simić, upravnik SRP „Zasavica“, koji je u ovom poslu dugo godina, pesimički gleda na razvoj turizma, pre svega zbog velike ekonomske krize. –Nema govora o pravom razvoju turizma dok je BDP po glavi stanovnika ovakav kakav jeste. Sem toga, nema državne politike koja je opredeljena u tom pravcu, imamo najskuplje putarine i gorivo u regionu, što može da rastera i ono malo turista u Srbiji. Što se tiče smeštajnih kapaciteta u Sremu, kao i u Srbiji, na prvi pogled izgleda da ih nema dovoljno, ali ležajeva fali samo kada su negde neke velike manifestacije, inače ih ostalih dana u godini ima i previše. Nikako ne možemo govoriti o turizmu sa platama od 300 evra, a ni o ugostiteljstvu sve dok ne dođe vreme da radnička porodica može jednom nedeljno da ode na ručak, i ponekad na vikend, priča Simić, a svoje tvrdnje ilustruje podatkom da je nedavno na mesec dana zatvoren jedan od najboljih mitrovačkih restorana, jer nije bilo dovoljno gostiju, kao i jedan od luksuznijih beogradskih hotela.\nDodatni problem sremskog turizma su gosti u prolazu, pa se možda tu otvara prostor za veću ponudu i strategiju kako ih zadržati.


Izvor: Politika, OK Radio - Nacionalne vesti - Petak 05.04.2019 - 14:08\nTadašnji šef Resora državne bezbednosti Radomir Marković i tadašnji šef beogradskog centra DB Milan Radonjić osuđeni su na po 30 godina zatvora, a pripadnik rezervnog sastava DB Miroslav Kurak i operativac DB-a Ratko Romić na po 20 godina zatvora Specijalni sud u Beogradu osudio je na kazne od po 30 i 20 godina zatvora četvoricu optuženih...\nAmbasada VB: Može na Kosovo, ali ne na sever. Tamo je kriminal\nIzvor: B92, OK Radio - Nacionalne vesti - Sreda 03.04.2019 - 12:16\nPriština -- Ambasada Velike Britanije u Prištini saopštila da nisu istiniti napisi nekih medija da je Velika Britanija savetovala svoje građane da ne putuju na Kosovo. Ta ambasada je navela da je svoje građane savetovala da izbegavaju putovanja u opštine na severu, osim kada je neophodno. Kako su naveli u objavi na Fejsbuku, to je savetovano zbog...\nIzvor: VOA, Beta, OK Radio - Nacionalne vesti - Utorak 02.04.2019 - 12:17\nVlada Srbije angažovala je firmu "Kliri Gotlib Stin i Hamilton LLP" (Cleary Gottlieb Steen & Hamilton LLP) da lobira za nju u Vašingtonu, prenosi jutros Glas Amerike. Kako se navodi u dokumentu podnetom američkom Sekretarijatu za pravosuđe, 27. marta 2019, ta firma lobiraće za Srbiju "kod svih američkih zaintersovanih strana (uključujući i zvaničnike američke vlade) u...\n« Previous 1 ... 27 28 29 30 31 32 33 34 ... 35 42 Next »


Politika privatnosti - Bojan Krivokapić\nSajt bojankrivokapic.com je u vlasništvu Bojana Krivokapića (dalje u tekstu kao “mi” ili “nas”). Vaša privatnost nam je važna. Shodno tome smo razvili ovu politiku privatnosti da bismo vam objasnili kako prikupljamo i koristimo lične informacije.\nKada pristupite bojankrivokapic.com internet lokaciji, mi saznajemo određene stvari o vama tokom vaše posete.\nKao i većina drugih lokacija, ovaj sajt koristi standarnu tehnologiju poznatu kao kolačići (eng. ‘cookies’) (vidi objašnjenje dalje u tekstu) i dnevnike servera da sakupi informacije o tome kako se ovaj sajt koristi. Informacije prikupljene preko kolačića i serverskog dnevnika mogu da uključuju datum i vreme posete, posećene stranice, vreme provedeno na sajtu, sajt koji ste posetili pre i posle našeg, kao i vašu ip adresu.\nDeca mlađa od 13 godina\nNaša veb lokacija nije namenjena deci mlađoj od 13 godina. Niko ispod 13 godina ne sme davati bilo kakve informacije o ili na veb lokaciji. Ne prikupljamo svesno lične podatke od dece mlađe od 13 godina. Ako ste mlađi od 13 godina, nemojte da koristite ili pružate bilo kakve informacije na ovoj veb lokaciji, ne vršite kupovinu putem veb stranice, ne koristite bilo koju od interaktivnih ili funkcija za komentarisanje ove veb stranice i ne pružajte bilo kakve informacije o sebi; uključujući vaše ime, adresu, telefonski broj, adresu e-pošte ili bilo koje ime na ekranu ili korisničko ime koje možete da koristite.\nAko saznamo da smo prikupili ili dobili lične podatke od deteta mlađeg od 13 godina bez provere pristanka roditelja, izbrisaćemo te podatke. Ako verujete da možemo imati bilo kakve informacije od deteta mlađeg od 13 godina ili o njemu, kontaktirajte nas.\nVašu adresu e-pošte koristićemo isključivo za pružanje pravovremenih informacija o bojankrivokapic.com i odgovarajućim aktivnostima.\nNismo odgovorni za bilo koje mišljenje ili komentar objavljen na bojankrivokapic.com. Sajt bojankrivokapic.com nije forum, ali pruža mišljenja kao sredstvo da korisnici međusobno podele svoja iskustva. Da bi se zaštitili od zloupotrebe, sva svedočenja se pojavljuju nakon što ih pregledamo. Ne delimo mišljenja ili stavove bilo kojih komentara na bojankrivokapic.com – mišljenja su isključivo stavovi izvora.\nAko imate bilo kakvih pitanja u vezi sa ovom politikom ili u vezi sa našim vebsajtom, kontaktirajte nas na bk@bojankrivokapic.com


Svet saznao za zločinca iz Ugande\n09 mart, 2012\nPoster za kampanju "Nevidljive dece" protiv ratnog zločinca iz Ugande Džozefa Konija\nVideo zapis o zločinima koje je izvršila Božja vojska otpora Džozefa Konija u Ugandi postao je senzacija na internetu pošto je na Ju Tjubu, od kada je postavljen u ponedeljak, odgledan više od 40 miliona puta.\nMarketinška kampanja je pokušaj grupe za zaštitu ljudskih prava, „Nevidljiva deca“, da pojača interesovanje svetske javnosti za lidera paravojske kojeg Međunarodni krivični sud tereti za ratne zločine, a za kojim traga više od stotinu američkih savetnika specijalnih jedinica i lokalnih vojnika u četiri centralno-afričke zemlje.\nVideo snimak je deo kampanje nazvane "Koni 2012", a cilj je da Koni, posle 26 godina skrivanja u džungli, ove godine konačno bude uhvaćen. Džozef Koni je vodja Božje vojske otpora, brutalne paravojske koja je kidnapovala na hiljade dece, silujući devojčice i pretvarajući dečake u vojnike, od kojih je neke primorala da ubiju članove sopstvene porodice.\nNa polučasovnom filmu vidi se Džejson Rasel, ko-osnivač „Nevidljive dece“, kako sa svojim malim sinom Gevinom, razgovara o Koniju. Film polazi od premise da ljudi širom sveta imaju moć da zaustave Konija, ukoliko su spremni da šire informacije o njemu koristeći snagu društvenih medija.\nViktoria Nuland, portparol Stejt Departmenta, navela je da Državni sekretarijat pozdravlja rad "Nevidljive dece" i napore koje su uložili u porizvodnju filma, dodajući da je Obamina administracija predana eliminisanju problema dece vojnika i trgovine belim robljem u tom regionu.\nKampanju su, veoma brzo, podržale slavne ličnosti, od Andjeline Džoli, preko Džastina Bibera do Opre, ali su se pojavile i kritike da je organizacija iz San Dijega pojednostavila jedno kompleksno pitanje. Uz naglu popularnost video filma i pohvale njegovim autorima zbog skretanja pažnje na afričku tragediju počeo je da se postavlja niz pitanja o namerama "Nevidljive dece", transparentnosti te organizacije kao i da li je groznica u socijalnim medijima došla suviše kasno da bi se problem rešio.


Naslovne strane za ponedeljak, 6. april 2020. godine - Glas Podrinja\n(Beta) - Beogradska dnevna štampa u izdanjima za ponedeljak 6. april, najviše piše o trenutnoj zdravstvenoj krizi, ekonomskim merama koje Vlada Srbije planira za ublažavanje ekonomskih posledica pandemije, hapšenjima tokom vanrednog stanja, drugim društvenim i spoljnopolitičkim temama.\nALO - List piše o poznatim ličnostima koje su prekršile meru policijskog časa "Vanredno stanje ne važi za elitu".\nBLIC - "Napada i razara pluća, pa bubrege srce...", o simptomima i posledicama korona virusa. "Zaraženo i 60 vojnika koji su dočekivali naše iz inostranstva", povodom vesti da je koronom zaražena čitava jedna vojna jedinica. "Beograđani i Izraelci smislili prevaru od 60 miliona", o detaljima hapšenja kriminalne grupe u Srbiji.\nVEČERNjE NOVOSTI - "Pekar posejao virus po Pazaru", o navodima da je Novi pazar postao novo žarište korona virusa. Ministar za rad i zapošljavanje tvrdi "Država garant: Neće biti masovnih otpuštanja". Razgovor sa nemačkim političarem Vilijem Vimerom "Uzajamna pomoć u EU pala na ispitu".\nDANAS - O merama zaštite privatnosti školaraca u uslovima onlajn nastave list piše pod naslovom "Nastavnici ne smeju da traže snimke đaka". Ekonomski analitičar Miša Brkić komentariše ekonomske mere države "Vlada struže dno svake šerpe da skupi novac". Intervju sa liderom Socijaldemokratske stranke i bivšim predsednikom Borisom Tadićem "Od Vučića će uskoro tražiti da piše recepte".\nINFORMER - List prenosi izjave srpskih lekara "Epidemija je u uzletu, treba da se ponašamo kao da je policijski čas 24 sata". O ruskim specijalistima koji su u Srbiji "Rusi ubijaju koronavirus širom Srbije".\nKURIR - O izjavi predsednika Vučića "Naredne dve nedelje odlučuju nam sudbinu" i "Predaja nije opcija". List piše o epidemiji u SAD "Najcrnji dan u Americi 1.500 mrtvih za 24 sata".\nPOLITKA - "Za Uskrs bez porodičnih okupljanja", o najavi novih mera za suzbijanje epidemije. "Tramp šalje vojsku u Njujork" o zdravstvenoj krizi u SAD. List istražuje "Koliko je tačan broj smrtnih slučajeva od korone".\nSRPSKI TELEGRAF - O žrtvi korona virusa u policiji "Radovan (58) radio do poslednjeg trenutka". List piše da je "U Srbiji od korone umrlo 39 muškaraca i 12 žena".


Devet mrtvih, 40 povređenih u eksploziji u hotelu u Havani - Svet - Dnevni list Danas\nPočetna » Svet » Devet mrtvih, 40 povređenih u eksploziji u hotelu u Havani\nFoto: FreeImages/ walkman200\nNajmanje devet ljudi je stradalo, a 40 je povređeno danas u snažnoj ekploziji koja je delimično uništila hotel Saratogu u centru Havane, javljaju novi bilans zvaničnici koji veruju da se radi o curenju gasa.\n„Do sada ima devet mrtvih i 40 povređenih“, napisao je na Tviteru predsednik Migel Dias-Kanel koji je izrazio najdublje saučešće bližnjima žrtava.\nDirektor bolnice gde je deo povređenih prihvaćeno rekao je da je 11 povređenih u „vrlo teškom stanju“.\nPrvi sekretar Komunističke partije u Havani Luis Antonio Torres Iribar rekao je ranije da se 13 ljudi vodi kao nestalo i da se nastavljaju potraga i spasavanje u hotelu gde je moguće da ima još zarobljenih u ruševinama.\nMeđu žrtvama nema stranaca, navele su vlasti.\nZdanje u starom gradu Havani koje se restaurira dve poslednje godine zatatvoreno je za turiste. U njemu su samo bili zaposleni koji su pripremali njegovo ponovno otvaranje predviđeno za 10 maj.\nIz kubanskog predseništva navedeno je da je prema prvim nalazima eksploziju izazvalo curenje gasa.\nPrva četiri sprata hotela Saratoga, hotela sa pet zvezdica sa 96 soba, dva restorana i bazenom na krovu uništena su u eksploziji koja se dogodila u 11.00 po lokalnom vremenu (17.00 po srednjeevropskom vremenu), i tlo je prekirveno šutom i staklom, preneli su novinari Frans presa.\nUmrla još jedna povređena osoba u eksploziji hotela na Kubi, bilans stradalih porastao na 47\nBBC News na srpskom • 05.06.2022. 13:05\nBangladeš: Više od 40 mrtvih i stotine povređenih u eksploziji skladišta\nRegion • 12.05.2022. 21:40\nAmerički predsednik Džo Bajden stigao je u subotu uveče...


Fudbaleri TSC-a nastavili su da ispisuju istoriju kluba i niz odličnih partija koji je počeo prošle i nastavio se ove sezone. Uspeh ekipe Zoltana Saba znaju da cene navijači, koji su ih dočekali po povratku iz Moldavije u Beograd.\nOni su bili oduševljeni igrom tima i pobedom nad Petrokubom (2:0), te su se vrlo brzo organizovali i za dva sata iz Bačke Topole stigli u prestonicu kako bi dočekali igrače.\nNa aerodromu "Nikola Tesla" razvijeni su transparenti, vijorile su se zastave i čula pesma navijača, a osmesi fudbalera dokazali su da je iznenađenje uspelo, te da im je prijao ovakav doček.\nNema sumnje da je tim Zoltana Saba ovo zaslužio, nakon debitantske sezone u Superligi i prve pobede u kvalifikacijama za Ligu Evrope, do koje je stigao golovima Tomanovića i Lukića.\nInače, na žrebu u ponedeljak će se znati sa kim će TSC, ali i ostali srpski predstavnici, igrati u drugom kolu kvalifikacija za Ligu Evrope. Pre toga, tim Zoltana Saba će u nedelju gostovati Crvenoj zvezdi na stadionu "Rajko Mitić" (21).


Skupština CG usvojila krizni porez | Crna Gora, Dužnička kriza | Al Jazeera Balkans\nSkupština CG usvojila krizni porez\nPoslanici Skupštine CG usvojili su povećanje stope poreza od 15 posto na neto zarade od 480 eura i veće.\nCrnogorci protiv kriznog poreza - Al Jazeera Balkans\nSkupština Crne Gore usvojila je u ponedjeljak večer, glasovima vladajuće koalicije, izmjene Zakona o porezu na dohodak fizičkih lica, kojim je, na prijedlog vlade, predviđeno dodatno oporezivanje zarada većih od 480 eura.\nVlada Crne Gore prvobitno je predložila povećanje stope oporezivanja neto plata većih od 270 eura, da bi potom taj iznos povećala na 480 eura.\nZa neto zarade preko 480 eura primjenjivat će se stopa poreza od 15 posto, dok će za plate ispod tog iznosa važiti dosadašnji porez od devet posto.\nMinistar finansija Radoje Žugić kazao je u parlamentu da je povećanje poreza na plate predloženo u cilju fiskalne stabilizacije i održivosti budžeta.\nPrema njegovim riječima, krizni porez je nepopularna mjera, ali predstavlja dio seta propisa kako bi se ublažili negativni efekti ekonomske krize.\nParlament je usvojio i izmjene zakona o vladinim agencijama i komisijama, kojim je predviđeno da te institucije uplaćuju u državni budžet višak prihoda koju ostvaruju.\nUnija slobodnih sindikata Crne Gore (SSCG), uz podršku Sindikata prosvjete, organizirala je ranije u ponedjeljak ispred zgrade republičke Skupštine u Podgorici protest zbog odluke Vlade da uvede krizni porez koji će utjecati na smanjenje plata.\nViše stotina radnika okupilo se na demonstracijama, dok su parlamentarci raspravljali o prijedlogu Vlade, prenosi Anadolija.\nU Uniji smatraju da je ovakav potez Vlade nedopustiv s obzirom na ekonomsko-socijalni položaj građana.\nUoči protesta, predsjednik Vlade Milo Đukanović razgovarao je sa sindikalnim predstavnicima o mogućnosti odgađanja demonstracija, ali je nakon sastanka s premijerom generalni sekretar USSCG-a Srđa Keković izjavio kako će protest ipak biti održan.\n„Mi smo razgovor sa premijerom doživjeli kao takav da uopšte nijesmo razgovarali oko kompromisnih tačaka i naša impresija je da nema prostora da se ove stvari mijenjaju. Unija će ostati pri svom stavu i organizovati protest“, poručio je Keković.\nAkciju Sindikata protiv smanjenja poreza podržali su poslanici Demokratskog fronta, Pozitivne Crne Gore i Socijalističke narodne partije, pri čemu su Demokratski front i Pozitivna Crna Gora pozvali svoje članove da se pridruže radnicima na protestu.\n„Mirni protesti su demokratski čin iskazivanja nezadovoljstva građana koje je u Crnoj Gori nažalost sve učestalije. Očekujemo da i poslanici iz vladajuće koalicije u najmanju ruku odlože odluku o uvođenju kriznog poreza, ukoliko, pak, ne žele da se ovakva neozbiljna inicijativa Vlade implementira u praksi“, izjavio je poslanik Pozitivne Crne Gore Dritan Abazović.\nProtestu su se pridružili i bivši radnici podgoričke kompanije Radoje Dakić i budvanski prosvjetni radnici.\nProsvjetari su poručili da su najmanje krivi zbog posljedica koje su „izazvali štetni privatizacioni procesi i pogrešno vođena ekonomska politika“.\nUz novo oporezivanje, takse i dopunsko zdravstveno osiguranje, svaki prosvjetni radnik bit će uskraćen za jednu zaradu.\nCrnogorska Vlada ranije je saopćila da će izmjenama zakona budžetski prihodi biti povećani za 11 miliona eura, dok će rashodi biti smanjeni za pet miliona eura na godišnjem nivou, a primjenjivat će se do kraja tekuće godine, prenosi Tanjug.


Sedenje opasno koliko i pušenje! » Ljubići online💋\nStart - LIFESTYLE - Sedenje opasno koliko i pušenje!\nMnogi ljudi provedu više od devet sati dnevno sedeći, i to ne samo na poslu, piše “Dejli mejl”.\nU Britaniji, ovakav način života izazvao je smrt 70.000 ljudi 2016. godine i prvi put počinje da košta Nacionalnu službu zdravlja (NHS) – 700 miliona funti godišnje.\nČak ni oni koji redovno vežbaju nisu pošteđeni ako ostatak dana provedu sedeći. Sedenje ima tako poražavajuće efekte na zdravlje da lekari ovaj način ponašanja nazivaju “novo pušenje”.\nUsudite li se isprobati pet novih super …\nU dugotrajnim vezama vrlo često nakon nekog vremena splasne strast …\nImam predivnu prijateljicu. Žena koja je divna osoba, koja je …\n10 stvari koje žena treba znati o …\nIzvor slike Designed by Freepik Najpopularnije predodžbe o muškom mozgu su …


Nema stabilnosti bez demokratije | KoSSev\nNavikli na glasne pohvale i povremene kritike lideri u Beogradu i Prištini morali bi ozbiljno da razmisle povodom posete šefa nemačke diplomatije Zigmara Gabrijela regionu.\nNemačka je među prvima priznala nezavisnost Kosova i u svim međunarodnim institucijama postavlja se kao moćan zaštitnik te nezavisnosti, a istovremeno je ključni partner Srbije unutar Evropske unije – što implicira da zarad svojih interesa može da sarađuje sa ova dva partnera koja su u međusobnoj zavadi.\nBriselski dijalog umnogome je zajednički imenitelj takve nemačke politike, koja uveliko određuje i stavove čitave EU. Evropa ponavlja da sve zemlje Zapadnog Balkana želi da pridruži Uniji, ali je davno jasno dala do znanja da to ne podrazumeva uvoz nekog „zamrznutog konflikta“, kakav je u ovoj fazi srpsko-kosovski.\nAngažman da se spor na relaciji Beograd-Priština reši u međuvremenu je oslabio, tačno u meri u kojoj je prijem novih članica faktički skunut sa liste prioriteta i pomeren za vreme ne pre 2020. godine.\nUnija bi mogla da nađe mnogo opravdanja što je ovaj region skrajnut na periferiju: od grčke do ukrajinske krize, od migranata i Bregzita, do dolaska Donalda Trampa na vlast u Vašingtonu.\nPokazalo se, na žalost, da se nezrele demokratije Zapadnog Balkana bez tutorstva spolja brzo vraćaju nacionalizmima koji su region ne tako davno uveli u ratove. Nacionalizmi su u prvi plan izbacili lokalne lidere koji su prepoznali da je najlakši način vladanja da potpiruju niske strasti i da parolama o odbrani „nacionalnog ponosa“ i „spoljne opasnosti“ prikrivaju sopstvene neuspehe da počnu da stvaraju efikasne demokratije.\nKoristeći zaokupljenost Unije sopstvenim problemima, isti ti lideri su tokom povremenih odlazaka u Brisel dobro naučili šta godi evropskim ušima. Zaklinjali su se u reforme, normalizacije odnosa u regionu, vladavinu prava, ljudska prava i medijske slobode.\nČim bi se vratili, obrušavali bi se na opoziciju koju moraju da tolerišu ali bi najradije da je nema. Sprečavaju bilo kakve kritičke reči. Partijske drugove nagrađuju velikim količinama novca skupljenog u fondovima korupcije. Sudstvo i policiju drže pod kontrolom. Od medija prave maskaradu.\nNormalizaciju kojom su se hvalili u Briselu, lideri u Beogradu i Prištini potom u domaćoj praksi pretoče u povremene incidente i provokacije. Jednog dana podižu balvane, sutradan ih sklanjaju. Poput onog nesrećnog „Kosovo je Srbija“ voza za Kosovsku Mitrovicu.\nDosadašnji srpski premijer Aleksandar Vučić je majstor da osmisli problem da bi ga potom sam rešavao i u Briselu se predstavio kao „nezamenljivi“ garant stabilnosti.\n„Stabilnost regiona je ono o čemu treba da se brinemo i moramo bolje i više međusobno da se razumemo“, rekao je Vučić nedavno za portal Politiko uoči odlaska u Mostar na susret više lidera regiona.\nInsistiranje na stabilnosti, po pravilu propraćeno optužbama druge strane da je ugrožavaju, je receptura koja nije nepoznata ni kosovskim političarima.\nEvropska unija je dugo, predugo, stabilnost stavljala iznad demokratije. Žmurila je pred autokratama nove generacije tolerišući njihovo sve bahatije ponašanje. Po opuštenom Zapadnom Balkanu klasnične neuralgične tačke ponovo su oživele: Bosna i Hercegovima ne samo što je godinama sasvim nefunkcionalna država, već je suočena sa secestionističkim tendencijama Republike Srpske.\nMakedonija i Crna Gora doživele su implozije, a proteste na ulicama dočekala je i Srbija. Briselski dijalog Beograda i Prištine mesecima je na aparatima za veštačko disanje. Blokiraju ga kako protivnici pregovora suzavcem u parlamentu Kosova, tako i srpski klero-nacionalisti oslonjeni na Rusiju.\nU takvim okolnostima benzin na vatru dolivali su razne penzionisane diplomate, bivši špijuni ili analitičari tekstovima koji prizivaju prekrajanje granica, stvaranje Velike Srbije, Velike Hrvatske ili Velike Albanije – što podrazumeva nestanak BiH, Makedonije, Crne Gore, pa i nezavisnog Kosova.\nZapadni Balkan se toliko destabilizovao da se Evropa – valjda shvatajući da je kriza delimično nastala i zbog skidanja regiona sa liste njenih prioriteta – konačno okrenula regionu čije je konfliktne potencijale dobro upoznala i skupo platila.\nObnovljena briga EU za region propraćena je jasnim upozorenjem komesara Johanesa Hana koje je u martu u Sarajevu preneo liderima Albanije, Crne Gore, Bosne, Makedonije, Kosova i Srbije: “Ne igrajte se vatrom”.\nŠefica diplomatije EU Federika Mogerini bila je prošlog meseca u „vatrogasnoj misiji“. Lideri Unije zabrinili su se na osnovu njenog izveštaja zbog „krhke situacije“ i odmah potvrdili „neopozivu podršku“ evropskoj perspektivi regiona.\nZvuči rutinski, ali poseta vicekancelara Gabrijla Beogradu i Prištine opominje da EU ne sme više da zapostavlja Zapadni Balkan i da u Berlinu i Briselu shvataju da stabilnost bez demokratije nije prava stabilnost, da takva situacija lako može da dovede do nestabilnosti. Zato će se, sve više, mimo poznatih očekivanja vezanih za stabilnost, pozabaviti i stanjem demokratije u vreme kada zapadni mediji sve češće upozoravaju na opasnost od rasta autoritarnih tendencija.\nŠto se Kosova i Srbije tiče, lideri u Prištini i Beogradu morali bi da se zamisle nad rečenicom nemačkog ministra: „Kad god se u ovom regionu pojavi problem, imam osećaj da se uvek okrivljuje neka susedna država“.\nJasno je da će Unija obe strane ohrabrivati za „normalizaciju“ koja je preduslov njihovog članstva, ali ova poruka mogla bi da znači da EU više ne želi da sluša konstantne razmene baraža međusobnih kritika i optuživanja za zastoj ili blokadu dijaloga.\nTo, recimo, može da znači da Brisel neće dopustiti da Priština sudbinu pregovora veže za slučaj Ramuša Haradinaja. Na Kosovu bi bilo dobro da nauče neke lekcije srpske politike zbog kojih je čitava Srbija plaćala ceh.\nGodinama su svi građani bili taoci generala Ratka Mladića ili Radovana Karadžića zato što su određene „patriotske strukture“ rešile da „srpske heroje“ ne isporuče Tribunalu u Hagu. Čini se da je Kosovo suočeno sa sličnim rizicima. Neke „strukture“ ne žele nastavak dijaloga dok „heroj“ Haradinaj ne bude u Prištini slobodan od srpske i Interpolove poternice za ratne zločine. Kratkovido. Takav ustupak bi po skupoj ceni mogli da plate svi građani Kosova.\nImam utisak da ističe vreme u kome je EU bila toliko opčinjena kosovskim dijalogom da nije obraćala pažnju na sva dešavanja na planu vladavine prava i demokratskih sloboda.\nTo znači da će se asortiman zahteva pred Aleksandom Vučićem i Hašimom Tačijem proširiti. Oni će sa autoritetom predsednika faktički upravljati briselskim pregovorima, ali moraće da koriguju svoje ponašanje kod kuće. To je najvažniji deo poruke koju je Zigmar Gabrijel preneo Beogradu i Prištini. Sve ostalo je diplomatska konfekcija.


UTISAK NEDELJE "Ne znamo da li migranti napadaju građane, policija se ne oglašava" - mediji.net\nU ovonedeljnom "Utisku nedelje", gosti Olje Bećković bili su novinarka Bojana Lekić, lider srpskog pokreta "Dveri" Boško Obradović i Nikola Kovačević, pravnik i stručnjak za ljudska prava. Tokom emisije gosti su govorili o migrantskoj krizi i opasnim igrama koje su prikazane u dokumentarnom filmu "Pushback i opasne igre" autorke Bojane Lekić.\n- Opasne igre kažu da migrantska...\nutisak nedeljePročitajte još na ovu temu\nNaš mitropolit! Pravi Crnogorac i istinski Srbin\nLideri opozicije, Boško Obradović, predsednik pokreta Dveri, i Vuk Jeremić, predsednik Narodne stranke, oglasili su se na društvenim mrežama povodom smrti mitropolita Amfilohija.\nPredsednik Pokreta Dveri Boško Obradović izjavio je danas da na proteklih sedam konferencija za novinare tog pokreta, na kojima su predstavljali svoj program, nije prisustvovao nijedan novinar "režimskih medija".\nNikola Kovačević 30. oktobra odgovara na Fejsbuku\nNikola Kovačević, pravnik i stručnjak za ljudska prava, odgovaraće na pitanja naših čitalaca na Fejsbuk stranici Danasa 30. oktobra.\nObradović pisao Vučiću: Ti si najveći ekološki problem\nLider pokreta Dveri Boško Obradović poručio je u otvorenom pismu predsedniku Srbije Aleksandru Vučiću da je Vučić najveći ekološki problem Srbije i da je apsolutna laž sve što je izjavilo o kompaniji 'Rio tinti'.


Laserski piling podmlađuje kožu - Estetska\nLaserski piling podmlađuje kožu\nPrimenom lasera za duboke pilinge, omogućeno je podmlađivanje svih slojeva kože - nešto što face lift ne može da obezbedi.\nPored veoma preciznog skidanja površnih slojeva kože, laserski piling stimuliše i stvaranje novih slojeva kolagena, tako da koža pored mladalačkog sjaja dobija punoću i elastičnost, a nijednom drugom metodom ovo nije moglo da se postigne ni približno toliko precizno.\nStudija slučaja: podmlađivanje lica laserkim pilingom.\nPacijentkinja, rođena 1954. godine, došla je na kliniku sa željom da podmladi lice, a da ipak zadrži prirodan izgled. Najvažniji zahtev bio je da se to uradi sa što manje rizika i u\nnekoj lakšoj intervenciji.\nPregledom je utvrđeno da su njen najveći problem bile izražene bore oko očiju i usta, dakle na delu koji je najproblematičniji za rešavanje kod klasičnog liftinga.\nPacijentkinji je predložen laserski piling koji obnavlja kožu.\nUltrapulsna laserska tehnologija očitava površinu kože istom preciznošću kojom očitava bilo koji muzički ili video CD, te mikronski precizno skida površinske slojeve umrtvljene kože stimulišući razvoj kolagena, što kožu podmlađuje i daje joj zdravu punoću.\nIntervencija i oporavak: brz povratak svakodnevnim aktivnostima\nNakon detaljnog pregleda u uslovima analgosedacije urađen je laserski piling koji je trajao oko 30 minuta.\nNakon njega na kožu su stavljeni specijalni flasteri američke kompanije 3M i pacijentkinja je otišla iz klinike uz savet da, iako je potpuno pokretna, malo ostane kod kuće i miruje. Flasteri su se menjali trećeg i šestog dana nakon intervencije, a osmog dana su skinuti, čime je procedura bila završena. U toj fazi koža lica je blago crvenkasta, ali obnovljenog epitela, pa se može koristiti puder da prekrije crvenilo koje će postepeno bledeti u narednih dva-tri meseca. Za to vreme pacijentkinja može da normalno obavlja svakodnevne aktivnosti.\nNakon dva tri meseca dobili smo rezultat koji bi trebalo da traje 7–8 godina s mogućnošću ponavljanja akumulacijom rezultata.\nNaime, nakon tog perioda koža se može vratiti samo u stanje na dan intervencije, a nikako na stanje koje bi se očekivalo nakon toliko godina, što predstavlja stalnu prednost\nu odnosu na godine.\nFotografije pre i posle laserskog pilinga, slučaj iz prakse dr Zorana Lekića\nAutor Dr Zoran Lekć\tŠtampa\tEl. pošta


Mesečni horoskop za Decembar 2017. | Mesečni Horoskop\nPosao Dragi Ovnovi, Na početku decembra vaš vladar Mars pravi opoziciju sa Uranom koji se nalazi u vašem znaku, što vas upozorava da su moguća neprijatna iznenađenja u odnosima sa poslovnim partnerima, što bi moglo dovesti do prekida saradnje i naneti štetu vašim poslovnim planovima i aktuelnim poslovima. Ako budete spremni na nalaženje zajednički prihvatljivih […]\nPosao Dragi Bikovi, Vaš vladar, Venera, na samom početku decembra ulazi u znak Strelca, što ukazuje na potrebu da se pozabavite platnim prometom kako biste ostvarili materijalnu podršku za aktuelne poslovne projekte. Mars istog dana pravi opoziciju sa Uranom i donosi vam neočekivane probleme sa kolegama na poslu, a ako ste na nekom položaju, nailazićete […]\nPosao Dragi Blizanci, Jupiter koji vlada vašim poljem posla i karijere praviće 3. decembra trigon sa Neptunom. Donosi vam uspeh kroz pružanje raznih vidova poslovnih usluga. Poboljšaćete odnose sa radnim kolegama, a ako se nalazite na nekom od rukovodećih položaja, imaćete dobar osećaj kako da prostupate podređenom osoblju, što će vam doneti pozitivne rezultate. Najvišeuspeha […]\nPosao Dragi Rakovi, Prvog dana u decembru Mars koji vlada vašim poljem posla pravi opoziciju sa Uranom koji se nalazi u vašem polju posla.Nailazićete na neočekivana neslaganja sa jednim poslovnim partnerom što bi moglo da dovede do iznenadnog raskida saradnje, a to bi se negativno odrazilo na vašu dobit krajem meseca. Pokušajte da napravite kompromis. […]\nPosao Dragi Lavovi, Venera koja vlada vašim poljem posla i karijere 1. decembra ulazi u znak Strelca i u vaše polje kreativnosti. Doneće vam više ideja kako da uvećate svoju popularnost. Sa lakoćom i optimizmom ćete pristupati vašim radnim obavezama. Bićete snalažljivi i postići ćete bolju saradnju na svom poljima. Poboljšaćete poslovne odnose tako što […]\nPosao Drage Device, Merkur koji vlada vašim poljem posla prolaziće tokom decembra kroz znak Strelca gde je u izgonu i slab, a od 3. do 20. u mesecu će biti retrogradan. To vas upozorava da najveći deo svoje energije i pažnje usmerite ka radnim zadacima koji su od ranije, spletom okolnosti, morali da budu odloženi, […]\nPosao Drage Vage, Venera, vaš vladar, ulazi 1. decembra u znak Strelca i vaše polje komunikacija. Pokazivaćete više ljubaznosti, prilagodljivosti i snalažljivosti u poslovnim pregovorima. Od 3. do 20. decembra će Merkur biti retrogradan u vašem polju komunikacija, pa je važno da se usmerite na nastavak ranije započetih pregovora, umesto da započinjete nove. Takođe je […]\nPosao Dragi Škorpioni, Na početku meseca, 3. decembra, Sunce koje vlada vašim poljem posla i karijere praviće kvadrat sa Neptunom. Bićete skloni da previše pridajete sopstvenoj važnosti, zbog čefga nećete jasno sagledavati svoje mogućnosti. To vas može činiti sklonim ulasku u rizike, pa biste mogli da se nađete na gubitku zbog jednog pogrešnog poteza i […]\nPosao Dragi Strelčevi, Merkur koji vlada vašim poljem posla i karijere prolazi kroz vaš znak i od 3. do 20. decembra će biti retrogradan. Obratite pažnju na sve što se tiče vašeg ličnog nastupa i načina na koji prezentujete sebe, jer ćete biti dekoncentrisani, neorganizovani i često će vam se dešavati nesporazumi. teško ćete uspeto […]\nPosao Dragi Jarčevi, Venera koja vlada vašim poljem posla i karijere 1. decembra ulazi u znak Strelca i vaše polje komunikacija i saobraćaja. Bićete prilagodljivi u poslovnim pregovorima, pokazivaćete više ljubaznosti, a vaš stil će se dopasti vašim sagovornicima. To će vam pomoći da prevaziđete teškoće na ovom polju i postignete bolji uspeh od očekivanog. […]\nPosao Drage Vodolije, Mars koji vlada vašim poljem posla i karijere 1. decembra pravi opoziciju sa Uranom, što će vam neočekivano otežati pregovore oko novog poslovnoh projekta koji planirate uskoro da pokrenete. Potrebno je da budete otvoreni na kompromise kako biste dobili željenu podršku. 6. decembra će Merkur praviti sekstil sa Marsom, dok će Mars […]\nPosao Drage Ribe, Na samom početku meseca, 1. decembra, Venera ulazi u znak Strelca i vaše polje posla i karijere. Pristupaćete vašim radnim zadacima sa boljim osećajem za formu i sklad. Sa osobama sa kojima dolazite u kontak na poslu, bez obzira da li su to vaši klijenti, radne kolege, naređeni i podređeni, ispoljavaćete više […]


Star Wars više nije prvi - Lucasfilm čestitao Marvelu\nKulturno, u krugu porodice\nUpdated utorak 01 05 2018 11:33:58\nPosted utorak 01 05 2018 11:29:00\nPredsedavajuća Lucasfilma, Kathleen Kennedy, čestitala je Marvelu na prevazilaženju rekorda koji je postavio Star Wars: The Force Awakens, a kojim je Avengers: Infinity War postao film sa najuspešnijom premijerom u istoriji kinematografije.\nNa zvaničnom Star Wars nalogu na Twitteru objavljena je simpatična "predaja štafete", tačnije lightsabera, u ruke Iron Mana, uz dirljivu čestitku: "Iz daleke, daleke galaksije, do Najmoćnijih Heroja Zemlje, čestitamo na najvećem premijernom vikendu u istoriji! Od Kathy i kompletnog Lucasfilma."\nAvengers: Infinity War zaradio je pređašnjeg vikenda 250 miliona dolara, što je za dva miliona više od rekorda koji je držao The Force Awakens. Naravno, svi ti vrtoglavi uspesi ostaju "u krugu porodice", budući da su obe franšize vlasništvo Disneya.\nOve zanimljive čestitke sa ilustracijama zapravo su tradicija koju su započeli George Lucas i Steven Spielberg, kada su svojevremeno čestitali jedan drugom na prevazilaženju međusobnih rekorda. Kada je Star Wars pobedio Jaws, Spielberg je čestitao Lucasu uz ilustraciju voljenog R2D2 koji je upecao kultnu ajkulu, a ovaj se odužio tako što su likovi iz Star Warsa podigli ET-a kada je mali vanzemaljac zavladao bioskopima.


RTCG - Radio Televizija Crne Gore - Nacionalni javni servis :: Arsenal :: Produbiti vojnu saradnju sa Japanom\nUČEŠĆEM U MISIJAMA 18. 07. 2017. 19:04 >> 18:35 1\nUČEŠĆEM U MISIJAMA\nProdubiti vojnu saradnju sa Japanom\nCrna Gora je posvećena punopravnom članstvu u Evropskoj uniji (EU) i izgradnji stabilnosti i bezbjednosti u regionu, poručio je načelnik Generalštaba Vojske Crne Gore (VCG), Ljubiša Jokić.\nOn i generalni direktor Direktorata za politiku odbrane, Ivica Ivanović, primili su, kako je saopšteno iz Ministarstva odbrane, danas na odvojenim sastancima izaslanika odbrane Japana, Jošimasu Takija.\nJokić je naveo da je prijem u NATO jedan od strateških ciljeva spoljne politike Crne Gore, i istakao da će država ostati posvećena ispunjenju ostala dva cilja - punopravnom članstvu u EU i izgradnji stabilnosti i bezbjednosti u regionu.\n“U tom smislu Jokić je naglasio spremnost Crne Gore da produbi i ojača saradnju sa NATO članicama, partnerskim i susjednim zemljama u regionu”, kaže se u saopštenju.\nKako se navodi, Jokić je naglasio spremnost Crne Gore da podrži evroatlantske aspiracije zemalja regiona i da sa njima podijeli iskustva iz procesa integracije.\nJokić i Taki konstatovali su, kako je saopšteno, da Crna Gora i Japan imaju dobre odnose, sa tendencijom daljeg unapređenja, što bi trebalo da utiče i na uzlazni trend saradnje u oblasti odbrane.\nJokić je, kako je kazao, uvjeren da će se bilateralna vojna saradnja dvije zemlje u narednom periodu produbiti, posebno u domenu razmjene iskustava u obuci, učešća u okviru međunarodnih mirovnih misija, kao i djelovanja u vanrednim i kriznim situacijama.\nJokić je upoznao sagovornika sa tekućim procesima u VCG koji su usmjereni na vojnu integraciju u NATO i implementaciju dodijeljenih paketa ciljeva sposobnosti u okviru započetog ciklusa NATO procesa odbrambenog planiranja.\nPoseban osvrt dat je, kako se navodi, na planove razvoja sposobnosti, kao i na planove i prioritete modernizacije i opremanja VCG.\nU saopštenju se kaže da je Taki posebno interesovanje iskazao za očekujuće zahtjeve i izazove u tim procesima, kao i ulogu Crne Gore u regionu nakon prijema u NATO članstvo.\nTaki je, kako se navodi, čestitao Ministarstvu odbrane i VCG na ostvarenom uspjehu u domenu evroatlantskih integracija.\nOn je, kako je kazao, uvjeren da će Crna Gora i kao punopravna NATO članica nastaviti da doprinosti očuvanju regionalne stabilnosti i međunarodnog mira.\n“Taki je ukazao na spremnost da se u narednom periodu bilateralna saradnja u oblasti odbrane između Crne Gore i Japana dodatno unaprijedi”, kaže se u saopštenju.\nIvanović je naglasio da Ministarstvo odbrane ostaje posvećeno jačanju saradnje u oblasti odbrane sa saveznicima i zemljama partnerima, a uzimajući u obzir status Crne Gore kao 29. punopravne NATO članice.\nIvanović je ukazao na prijateljske odnose Crne Gore i Japana, naglašavajući da bi sveukupnoj saradnji znatno doprinijelo potpisivanje Sporazuma o saradnji u oblasti odbrane.\nIvanović je istakao da će, i pored ostvarenja glavnog spoljno-političkog cilja, Ministarstvo odbrane i VCG nastaviti da ulažu u sveobuhvatnu modernizaciju i opremanje, a kako bi Vojska bila spremna da adekvatno odgovore na savremene bezbjednosne izazove.\nVojska Crne Gore Ljubiša Jokić Jošimasu Taki


U Parizu uhapšen jedan od lidera organizacije ETA\nFrancuska policija uhapsila je u Parizu čoveka za kojeg se veruje da je jedan od glavnih organizatora operacija baskijske separatističkoj organizaciji ETA, saopštilo je danas Ministarstvo unutrašnjih poslova Španije, navodi Beta. U saopštenju policije navodi se da je kod uhapšenog Ekaic Sirbenta Ausmendija (Ekaitz Sirvent Auzmendi) pronadjen revolver "magnum". On je uhapšen u petak na železničkoj stanici Monparnas (Montparnasse) u Parizu, po dolasku brzim vozom iz Bordoa. Osim "magnuma 357", policija je takodje zaplenila i veliku količinu kompjuterske opreme i laptop, kao i veći broj falsifikovanih španskih i francuskih putnih isprava. Ausmendi je u bekstvu od 2002. godine, a španska policija navodi da ima dugu istoriju u terorističkoj organizaciji ETA. Veruje se da je Ausmendi drugi čovek u organizaciji ETA.